cyanic-selkie/wikianc huggingface dataset:
ಸಿಡ್ನಿ ಹಾರ್ಬರ್ ಸೇತುವೆ
ಯೋಜನೆ
ಟೆಂಡರ್ ಪ್ರಕ್ರಿಯೆಯಲ್ಲಿ ಸರ್ಕಾರಕ್ಕೆ ಆರು ಕಂಪೆನಿಗಳಿಂದ ಇಪ್ಪತ್ತು ಪ್ರಸ್ತಾವನೆಗಳು ಬಂದವು. ಮಾರ್ಚ್‌ ೨೪, ೧೯೨೪ರಂದು ಈ ಗುತ್ತಿಗೆಯನ್ನು ಮಿಡ್ಲ್ಸ್‌ಬ್ರೋನ ಇಂಗ್ಲಿಷ್ ಕಂಪೆನಿ ಡೊರ್ಮನ್ ಲಾಂಗ್ ಆಂಡ್ ಕೊ. ಲಿಮಿಟೆಡ್‌ಗೆ, ಕಮಾನು ಉಳ್ಳ ಸೇತುವೆ ನಿರ್ಮಾಣಕ್ಕಾಗಿ ನೀಡಲಾಯಿತು. ಇದಕ್ಕಾಗಿ ಕಂಪೆನಿಯು AU£೪,೨೧೭,೭೨೧ ೧೧s ೧೦d. ಹಣವನ್ನು ಬಿಡ್ ಮಾಡಿತ್ತು. ಕಮಾನು ಉಳ್ಳ ವಿನ್ಯಾಸವು ಕ್ಯಾಂಟಿಲೇಟರ್ ವಿನ್ಯಾಸಕ್ಕಿಂತ ಕಡಿಮೆ ವೆಚ್ಚಕ್ಕೆ ನಿರ್ಮಿಸಬಹುದಾದಂತಹುದಾಗಿತ್ತು ಅಲ್ಲದೆ ಸೇತುವೆಗೆ ಉತ್ತಮ ದೃಢತೆಯನ್ನು ಅದು ಒದಗಿಸುವುದು ದೃಢವಾಗಿತ್ತು. ಅಲ್ಲದೆ ಹೆಚ್ಚಿನ ಭಾರವನ್ನು ಇದು ತಡೆದುಕೊಳ್ಳುವಂತಿತ್ತು.
ವಿದೇಶಿ ಕಂಪನಿಯೊಂದು ಸೇತುವೆ ಕಟ್ಟುವ ಈ ಕಾರ್ಯದಲ್ಲಿ ಭಾಗವಹಿಸುತ್ತಿರುವುದರಿಂದ ಕೆಲವು ಅಪಸ್ವರಗಳು ಕೇಳಿ ಬಂದವು. ಬ್ರಾಡ್‌ಫಿಲ್ಡ್ ಸೇತುವೆ ನಿರ್ಮಾಣದ ಕಾರ್ಯದಲ್ಲಿ ತೊಡಗುವ ಕೆಲಸಗಾರರು ಆಸ್ಟ್ರೇಲಿಯಾದವರೇ ಆಗಿರಬೇಕು ಎಂದು ಷರತ್ತು ಹಾಕುವ ಮೂಲಕ ಈ ಸಮಸ್ಯೆಯನ್ನು ಬಗೆಹರಿಸಿದರು. ಬ್ರಾಡ್‌ಫಿಲ್ಡ್ ಮತ್ತು ಅವನ ಸಿಬ್ಬಂದಿಗಳು ವಿದೇಶಿ ಕಂಪೆನಿ ನಿರ್ಮಿಸುತ್ತಿರುವ ಸಂಪೂರ್ಣ ಸೇತುವೆಯ ವಿನ್ಯಾಸ ಮತ್ತು ಕಟ್ಟಡ ನಿರ್ಮಾಣದ ಪ್ರತೀ  ಹಂತವನ್ನೂ ಗಮನಿಸುತ್ತಿತ್ತು. ಆ ಸಂದರ್ಭದಲ್ಲಿ ಡೊರ್ಮನ್ ಲಾಂಗ್ ಆಂಡ್ ಕಂಪೆನಿಯ, ಇಂಜಿನಿಯರ್, ಸರ್ ರಾಲ್ಫ್ ಫ್ರಿಮನ್. ಸರ್ ಡೊಗ್ಲಾಸ್ ಆಂಡ್‌ ಪಾರ್ಟನರ್ಸ್‌ ಮತ್ತು ಅವನ ಸಹಾಯಕ ಜಿ.ಸಿ.ಇಂಬಾಲ್ಟ್‌  ಅವರು ವಿವರವಾದ ವಿನ್ಯಾಸ ಮತ್ತು ಹಿಗ್ಗುವಿಕೆಯ ಪ್ರಕ್ರಿಯೆಯ ಕುರಿತಾದ ಸಂಪೂರ್ಣ ವಿವರವನ್ನು ತಯಾರು ಮಾಡಿದ್ದರು. ಈ ಗುತ್ತಿಗೆಗೆ ವಿನ್ಯಾಸಕಾರರನ್ನು ಸ್ಕಾಟ್‌ಲ್ಯಾಂಡ್‌ನ ಗ್ಲಾಸ್ಕೊ ಬ್ರಿಟಿಷ್‌ ಸಂಸ್ಥೆ ಜಾನ್‌ ಬರ್ನೆಟ್‌ ಆಂಡ್‌ ಪಾರ್ಟನರ್‌ ಕಂಪೆನಿಯಿಂದ ಕರೆಸಲಾಗಿತ್ತು.
ಈ ನಿರ್ಮಾಣವು ಇಂದು ಸಿಟಿ ಸರ್ಕಲ್ ಎಂದು ಕರೆಯಲಾಗುವ ಸಿಡ್ನಿಯ ಅಂತರ್ಗತ ರೈಲ್ವೆ ಸಿಬಿಡಿಯ ಸ್ಥಳಕ್ಕೆ ಹೊಂದಿಕೊಂಡು ನಿರ್ಮಾಣವಾಗುವುದಿತ್ತು. ಆದ್ದರಿಂದ ಸೇತುವೆಯ ನಿರ್ಮಾಣವನ್ನು ಇದನ್ನು ಲಕ್ಷ್ಯದಲ್ಲಿರಿಸಿಕೊಂಡು ಮಾಡಲಾಯಿತು. ಸೇತುವೆಯು ನಾಲ್ಕು ಪಥಗಳ ರಸ್ತೆಯನ್ನು ಹೊಂದಿರುವಂತೆ ವಿನ್ಯಾಸ ಗೊಳಿಸಲಾಗಿತ್ತು. ಎರಡೂ ಕಡೆಗಳಲ್ಲಿ ಒಂದು ರೈಲ್ವೆ ಹಳಿ ಇರುವಂತೆ ನೋಡಿಕೊಳ್ಳಲಾಗಿತ್ತು. ಎರಡು ರೈಲ್ವೆ ಹಳಿಗಳನ್ನು ದಕ್ಷಿಣದಲ್ಲಿಯ ಗುಹಾಂತರ ವೇನ್‌ಯಾರ್ಡ್‌ ಸ್ಟೇಷನ್‍ಗೆ ಸಮಾನಾಂತರ ಮೆಟ್ಟಿಲು ಮತ್ತು ಗುಹೆಯನ್ನು ಹೊಂದಿತ್ತು. ಪೂರ್ವದ ರೈಲ್ವೆ ಟ್ರ್ಯಾಕ್‌ಗಳನ್ನು ಪೂರ್ವಯೋಜಿತ ಉತ್ತರದ ಬೀಚ್‌ಗೆ ಸೇರಿಸುವ ರೈಲ್ವೆ ಲಿಂಕ್‌ ಅನ್ನು ಬಳಸಲು ನಿರ್ಧರಿಸಲಾಯಿತು. ಅವುಗಳನ್ನು ಉತ್ತರದ ತೀರದಿಂದ ವೆನ್‌ಯಾರ್ಡ್‌ ನಿಲ್ದಾಣದಲ್ಲಿಯ ಟರ್ಮಿನಲ್‍ಗೆ ಎರಡು ಟ್ರ್ಯಾಮ್‌ಗಳಿಗಾಗಿ ಬಳಸಲಾಗುತ್ತಿತ್ತು. ೧೯೫೮ರಲ್ಲಿ ಟ್ರ್ಯಾಮ್ ಸೇವೆಯು ಕೊನೆಗೊಂಡನಂತರದಲ್ಲಿ ಅದನ್ನು ಹೆಚ್ಚಿನ ಟ್ರಾಫಿಕ್ ದಾರಿಯಾಗಿ ಬಳಸಲಾಗುತ್ತಿದೆ. ಸೇತುವೆಯ ಮುಖ್ಯ ರಸ್ತೆ ಸಂಚಾರ ಮಾರ್ಗವಾಗಿರುವ ಬ್ರಾಡ್‌ಫಿಲ್ಡ್ ಹೈವೆಗೆ ಬ್ರಾಡ್‌ಫಿಲ್ಡ್ ಅವರ ಶ್ರಮವನ್ನು ಪರಿಗಣಿಸಿ ಅವರ ನೆನಪಿಗಾಗಿ ಈ ಹೆಸರನ್ನು ನೀಡಲಾಗಿದೆ.
ನಿರ್ಮಾಣ
thumb|ಸಿಡ್ನಿ ಹಾರ್ಬರ್‌ ಬ್ರಿಡ್ಜ್ ಕಾಮಗಾರಿ ನಡೆಯುತ್ತಿರುವುದು thumb|ಕಮಾನಿನ ಕಾಮಗಾರಿ ನಡೆಯುತ್ತಿರುವುದುಆಧಾರ, ಸ್ಟೇಟ್ ಲೈಬ್ರರಿ ಆಫ್ ನ್ಯೂ ಸೌಥ್ ವೇಲ್ಸ್‌ thumb|HMAS ಕ್ಯಾನ್‌ಬೆರ್ರಾ, ಸಂಪೂರ್ಣಗೊಂಡ ಕಮಾನಿನ ಕೆಳಭಾಗದಲ್ಲಿ ಸಂಚರಿಸುತ್ತಿರುವುದು. 1930ರಲ್ಲಿ ಇದನ್ನು ನಿಷೇಧಿಸಲಾಯಿತು. ಸೇತುವೆ ನಿರ್ಮಾಣದ ಕಾಮಗಾರಿಯು ಬ್ರಾಡ್‌ಫಿಲ್ಡ್‌ನ ಉಸ್ತುವಾರಿಯಲ್ಲಿ ನಡೆಯುತ್ತಿತ್ತು. ಅಷ್ಟೇ ಅಲ್ಲದೆ ಲಾರೆನ್ಸ್ ಎನ್ನಿಸ್, ಎಡ್ವರ್ಡ್ ಜಡ್ಜ್ ಮತ್ತು ಸರ್ ರಾಲ್ಫ್ ಫ್ರೀಮನ್ ಎಂಬುವವರು ಅವ್ಯಾಹತವಾಗಿ ಈ ಸೇತುವೆ ನಿರ್ಮಾಣದ ಕಾರ್ಯದಲ್ಲಿ ನಿರಂತರವಾಗಿ ಭಾಗಿಯಾಗಿದ್ದರು. ಎನ್ನಿಸ್, ಡೊರ್ಮನ್ ಲಾಂಗ್ ಆಂಡ್‌ ಕೊ, ಎಂಜಿನಿಯರ್ ಆಗಿದ್ದನು ಅಲ್ಲದೆ ಪ್ರಧಾನ ಸ್ಥಳ ಮೇಲ್ವಿಚಾರಕನಾಗಿ ಕಾರ್ಯ ನಿರ್ವಹಿಸುತ್ತಿದ್ದನು. (ಬ್ರಾಡ್‌ಫಿಲ್ಡ್ ಸೇತುವೆ ನಿರ್ಮಾಣ ಕಾರ್ಯ ಮುಗಿಯುವವರೆಗೆ ಆಗಾಗ ಭೇಟಿ ನೀಡುತ್ತಿದ್ದನು. ಅಲ್ಲದೆ ನಿರ್ಮಾಣ ಕಾರ್ಯದ ಕೆಲವು ಮುಖ್ಯ ಘಟ್ಟಗಳಲ್ಲಂತೂ ತಪ್ಪದೇ ಅಲ್ಲಿ ಹಾಜರಿರುತ್ತಿದ್ದು ಮುಖ್ಯವಾದ ನಿರ್ಧಾರ ತೆಗೆದುಕೊಳ್ಳುವ ಹಾಗೂ ಪ್ರಗತಿ ಪರಿಶಿಲನೆ ಮಾಡುವ ಕಾರ್ಯದಲ್ಲಿ ನಿರತನಾಗುತ್ತಿದ್ದನು.) ಜಡ್ಜ್, ಡೊರ್ಮನ್ ಲಾಂಗ್‌ ಕಂಪೆನಿಯ ಮುಖ್ಯ ತಾಂತ್ರಿಕ ಇಂಜಿನಿಯರ್  ಆಗಿದ್ದನು ಮತ್ತು ಫ್ರೀಮನ್ ಇವರು ಒಪ್ಪಿತ ವಿನ್ಯಾಸದ ಅತೀ ಸೂಕ್ಷ್ಮವಿಷಯಗಳನ್ನು ವಿವರವಾಗಿ ಬಿಡಿಸುವ ಕಾರ್ಯದಲ್ಲಿ ನಿರತರಾಗಿದ್ದರು. ಕೊನೆಗೆ ಬ್ರಾಡ್‌ಫಿಲ್ಡ್ ಮತ್ತು ಫ್ರೀಮನ್‌ ನಡುವೆ ಕೊನೆಗೆ ಯಾರು ಸೇತುವೆ ವಿನ್ಯಾಸ ಮಾಡಿದವರು ಎಂಬ ಕುರಿತು ಮನಸ್ತಾಪ ಕಂಡು ಬಂದಿತು. ಸೇತುವೆಯ ವಿನ್ಯಾಸಕ್ಕೆ ಸಂಬಂಧಿಸಿದಂತೆ ಕೇಳಿಬಂದ ಇನ್ನೊಂದು ಹೆಸರು ಅರ್ಥರ್ ಪ್ಲಂಕೆಟ್‌ ಅವರದ್ದಾಗಿದೆ.
ಸೇತುವೆ ನಿರ್ಮಾಣದ ಮೊಟ್ಟಮೊದಲ ಆರಂಭಿಕ ಗುದ್ದಲಿ ಪೂಜೆಯು ೨೮ ಜುಲೈ ೧೯೨೩ರಂದು ನಡೆಯಿತು. ಇದು ಉತ್ತರ ತೀರದ ಮಿಲ್ಸನ್‌ ಪಾಯಿಂಟ್‌ನಲ್ಲಿ ಪ್ರಾರಂಭವಾಯಿತು. ಇಲ್ಲಿಯೇ ಸೇತುವೆ ನಿರ್ಮಾಣಕ್ಕೆ ಸಂಬಂಧಿಸಿದಂತೆ ಎರಡು ವರ್ಕ್‌‌ಶಾಪ್‌ಗಳು ತಲೆ ಎತ್ತಿದ್ದವು.
ಉತ್ತರ ತೀರದಲ್ಲಿ ನಿರ್ಮಿಸಲಾಗಿದ್ದ ೪೬೯ ಖಾಸಗಿ ಮನೆಗಳು ಮತ್ತು ವಾಣಿಜ್ಯ ಕಟ್ಟಡಗಳನ್ನು ಸೇತುವೆ ನಿರ್ಮಾಣ ಸುಗಮವಾಗಿ ನಡೆಯಲಿ ಎಂಬ ಉದ್ದೇಶದಿಂದ ಕೆಡವಲಾಯಿತು. ಈ ಕಟ್ಟಡ ತೆರವು ಕಾರ್ಯಾಚರಣೆಯ ಸಂದರ್ಭದಲ್ಲಿ ಅತಿ ಕಡಿಮೆ ಪರಿಹಾರ ಧನ ಅಥವಾ ಪರಿಹಾರ ಧನ ಕೊಡದೆ ತೆರವು ಕಾರ್ಯಾಚರಣೆಯನ್ನು ನಡೆಸಲಾಯ್ತು. ಸೇತುವೆ ನಿರ್ಮಾಣ ಕಾಮಗಾರಿಯು ಸೇತುವೆಯ ಕಮಾನುಗಳನ್ನು ನಿರ್ಮಾಣ ಮಾಡುವ ಮೂಲಕ ಪ್ರಾರಂಭವಾಯಿತು. ಸೆಪ್ಟೆಂಬರ್ ೧೯೨೬ರ ಸಮಯದಲ್ಲಿ ಕಾಂಕ್ರೀಟ್‍ ಕಂಬಗಳನ್ನು ನಿರ್ಮಿಸುವ ಕಾರ್ಯ ಪ್ರಾರಂಭವಾಯಿತು.
ಕಮಾನಿನ ಕೆಲಸ ಆರಂಭವಾದಂತೆ ಅದರ ತೂಕವನ್ನು ತಡೆದುಕೊಳ್ಳುವಂತಹ ಕಾಂಕ್ರಿಟ್ ಪಿಲ್ಲರ್‌ಗಳ ತಳಪಾಯ ಹಾಕುವ ಕಾರ್ಯ ಕೂಡ ಪ್ರಾರಂಭವಾಯಿತು. ಕಾಂಕ್ರಿಟ್ ಮತ್ತು ಗ್ರಾನೈ‍ಟ್‌ನಿಂದ ನಿರ್ಮಿತವಾದ ಆಸರೆ ಕಂಬಗಳನ್ನು ಕೂಡಾ ಕಟ್ಟಲಾಯಿತು. ಅಲ್ಲದೆ ಕೋನಿಯ ಕಂಬಗಳನ್ನು ಅದರ ಎರಡೂ ಕಡೆಗಳಲ್ಲಿ ಕಟ್ಟಲಾಯಿತು.
ಆಧಾರ ನೀಡುವ ಕೆಲಸಗಳು ಪೂರ್ಣಗೊಂಡಾಗ ಹಾರ್ಬರ‍್ನ ಎರಡೂ ಕಡೆಗಳಿಂದ ದೊಡ್ದ ಕ್ರೀಪರ್ ಕ್ರೇನ್ ಮೂಲಕ ಕಾರ್ಯವನ್ನು ಪ್ರಾರಂಭಿಸಲಾಯಿತು. ಈ ಕ್ರೇನ್‍ಗಳನ್ನು ಕ್ರಾಡಲ್‌ನಿಂದ ಫಿಟ್ ಮಾಡಲಾಗಿತ್ತು ಮತ್ತು ಇದರ ಮೂಲಕ ಕಾರ್ಮಿಕರು ಮತ್ತು ಕಬ್ಬಿಣವನ್ನು ಕಮಾನು ನಿರ್ಮಾನಕ್ಕಾಗಿ ಸಾಗಿಸಲು ನೆರವಾಗುವಂತೆ ಮಾಡಲಾಯಿತು. ಕಮಾನುಗಳನ್ನು ನಿರ್ಮಿಸುವ ಕಾರ್ಯ ಸುಗಮವಾಗಿ ಸಾಗಲು ಎರಡೂ ದಡಗಳಲ್ಲಿರುವ ಸುರಂಗವನ್ನು ಕಾಲಿ ಮಾಡಲಾಯಿತು. ಅಲ್ಲದೆ ಈ ಸುರಂಗಗಳ ಮೂಲಕ ಕಬ್ಬಿಣದ ಕೇಬಲ್‌ಗಳನ್ನು ಮೇಲ್ಬಾಗಕ್ಕೆ ಹಾಯಿಸುವ ಮೂಲಕ ಫಿಕ್ಸ್ ಮಾಡಲಾಗುತ್ತಿತ್ತು. ಇದರಿಂದ ಅವುಗಳ ಎತ್ತರ ಹೆಚ್ಚಾದಂತೆ ಅವು ಭಾರದಿಂದ ಕೆಳಗೆ ಬೀಳದಂತೆ ತಡೆಯಲಾಗುತ್ತಿತ್ತು.
ಕಮಾನು ನಿರ್ಮಾಣವು ೨೬ ಅಕ್ಟೋಬರ್ ೧೯೨೮ರಂದು ಪ್ರಾರಂಭವಾಯಿತು. ಸೇತುವೆಯ ದಕ್ಷಿಣ ತುದಿಯ ಸೇತುವೆಯನ್ನು ಉತ್ತರ ತುದಿಗೆ ತಲುಪುವಂತೆ ಕಟ್ಟಲು ಪ್ರಾರಂಭಿಸಲಾಯಿತು. ಯಾವುದೇ ರೀತಿಯ ತಪ್ಪು ಸಂಭವಿಸದಂತೆ ನೋಡಿಕೊಳ್ಳುವ ದೃಷ್ಟಿಯಿಂದ ಇದನ್ನು ಪ್ರಾರಂಭಿಸಲಾಯಿತು. ನಿರ್ಮಾಣಕಾರ್ಯ ಸಾಗಿದಂತೆ ಅದರ ಮೇಲೆ ಕ್ರೇನ್‌ ಮುಂದಿನ ಕೆಲಸಕ್ಕೆ ಅನುವಾಗುವಂತೆ ಹಾಗೂ ಮಧ್ಯದಲ್ಲಿ ಸೇರುವಂತೆ ನಿರ್ಮಾಣ ಕಾರ್ಯ ಪ್ರಾರಂಭವಾಯಿತು. ಎರಡು ವರ್ಷಗಳ ಅಂತರದಲ್ಲಿ, ಮಂಗಳವಾರ, ೧೯ ಆಗಸ್ಟ್ ೧೯೩೦ರಂದು ಎರಡೂ ಕಡೆಗಳಿಂದ ನಿರ್ಮಾಣವಾಗುತ್ತಿದ್ದ ಕಮಾನುಗಳು ಒಂದನ್ನೊಂದು ಸಂಧಿಸಿದವು. ಮೇಲ್ಬಾಗ ಮತ್ತು ಕೆಳಭಾಗವನ್ನು ಕೆಲಸಗಾರರು ಒಮ್ಮೆಲೆ ರಿವಿಟ್‍ನಿಂದ ಜೋಡಿಸಿದರು. ಇದರಿಂದ ಕಮಾನು ತನ್ನಷ್ಟಕ್ಕೆ ಆಧಾರವನ್ನು ಪಡೆದುಕೊಂಡ ನಂತರ ಕಬ್ಬಿಣದ ಕೇಬಲ್‌ಗಳನ್ನು ತೆಗೆಯಲಾಯಿತು. ಆಗಸ್ಟ್ ೨೦, ೧೯೩೦ರಂದು ಎರಡು ಕಮಾನುಗಳನ್ನು ಜೋಡಿಸುವ ಕಾರ್ಯವನ್ನು ಯುನೈಟೆಡ್ ಕಿಂಗ್‌ಡಮ್ ಮತ್ತು ಆಸ್ಟ್ರೇಲಿಯಾದ ಭಾವುಟಗಳನ್ನು ಹಾರಿಸುವ ಮೂಲಕ ಸಂಭ್ರಮದಿಂದ ಕೈಗೊಳ್ಳಲಾಯಿತು. (ಆಸ್ಟ್ರೇಲಿಯಾ ಆ ಸಮಯದಲ್ಲಿ ಹೆಚ್ಚಿನದಾಗಿ ಬ್ರಿಟೀಷ್ ಕಾಮನ್‌ವೆಲ್ತ್‌ಗೆ ಸೇರಿದ್ದಾಗಿತ್ತು.)
ಕಮಾನು ಕಟ್ಟುವ ಕಾರ್ಯ ಒಮ್ಮೆ ಪೂರ್ಣಗೊಂಡನಂತರದಲ್ಲಿ ಕ್ರೇನ್‌ಗಳು ಕಮಾನಿನ ಕೆಳಭಾಗದಲ್ಲಿ ರಸ್ತೆ ಮತ್ತು ಇನ್ನುಳಿದ ಸೇತುವೆಯ ಕೆಳಭಾಗದ ಕೆಲಸ ಮಾಡಲು ಅನುವು ಮಾಡಿಕೊಡಲು ಪ್ರಾರಂಭಿಸಿದವು. ಲಂಬವಾದ ತೂಗು ಸೇತುವೆಯು ಕಮಾನಿಗೆ ಸೇರಿಕೊಂಡಿರುವುದಾಗಿತ್ತು ಮತ್ತು ಅಲ್ಲದೆ ಇವುಗಳನ್ನು ಕ್ರಾಸ್‌ಬೀಮ್‌ಗೆ ಸೇರಿಸಲಾಗಿತ್ತು. ರಸ್ತೆ ಸಂಚಾರಕ್ಕೆ ಮತ್ತು ರೈಲು ಸಂಚಾರಕ್ಕೆ ಹೆಚ್ಚಿನ ಸ್ಥಳವನ್ನು ಕ್ರಾಸ್‌ಬೀಮ್‌ಗಳ ಸಮೀಪ ನೀಡಲಾಗಿತ್ತು. ಜೂನ್ ೧೯೩೧ರ ಸಮಯದಲ್ಲಿ ಮೇಲ್ಚಾವಣಿಯ ಕೆಲಸ ಮುಕ್ತಾಯವಾಗಿತ್ತು. ತದನಂತರದಲ್ಲಿ ಕ್ರೀಪರ್ ಕ್ರೇನ್‌ಗಳನ್ನು ಕೆಳಕ್ಕಿಳಿಸಲಾಯಿತು. ಟ್ರೇನ್ ಮತ್ತು ಟ್ರಾಮ್‌ಗಳಿಗಾಗಿ ಹಳಿಯನ್ನು ಹಾಕಿಸಲಾಯಿತು. ರಸ್ತೆಯನ್ನು ಕಾಂಕ್ರೀಟ್ ಮತ್ತು ಆಸ್‌ಪಾಲ್ಟ್‌‍ನಿಂದ ನಿರ್ಮಿಸಲಾಯಿತು. ವಿದ್ಯುತ್ ಮತ್ತು ಟೆಲೆಫೋನ್ ಲೈನ್‌ಗಳು, ನೀರು, ಗ್ಯಾಸ್ ಮತ್ತು ಡ್ರೈನೇಜ್ ಪೈಪ್‌ಗಳನ್ನು ಕೂಡ ೧೯೩೧ರ ಸಮಯದಲ್ಲಿ ಸೇತುವೆಗೆ ಅಳವಡಿಸಲಾಯಿತು. ೧೯೩೧ರಿಂದ ಜುಲೈನಿಂದ ಸಮರೋಪಾದಿಯಲ್ಲಿ ಸಾಗುತ್ತಿದ್ದ ನಿರ್ಮಾಣ ಕಾರ್ಯದಲ್ಲಿ ಆಧಾರ ಸ್ತಂಭ‌ಗಳ ಮೇಲ್ಭಾಗದಲ್ಲಿ ಗೋಪುರವನ್ನು ಕಟ್ಟಲಾಯಿತು. ಮರಗೆಲಸ ಮಾಡುವವರು ಕಾಂಕ್ರೀಟ್ ಮತ್ತು ಸಿಮೆಂಟ್‌ ಮಿಶ್ರಣವನ್ನು ಹಾಕಲು ಅಗತ್ಯವಾದ ಕಾರ್ಯಗಳನ್ನು ಮಾಡುತ್ತಿದ್ದರು. ಕಬ್ಬಿಣದ ಕೆಲಸದ ಗ್ಯಾಂಗರ್‌ಗಳು ಟವರ್‌ನ ಮೇಲ್ಬಾಗದಲ್ಲಿ ಕಬ್ಬಿಣದ ಕೆಲಸವನ್ನು ಮಾಡಲು ತೊಡಗಿದರು ಹಾಗೆಯೇ ದಿನಗೂಲಿ ನೌಕರರು ಗ್ರಾನೈಟ್ ಮತ್ತು ವೈರ್ ಬ್ರಶ್‌ಗಳನ್ನು ಕ್ಲೀನ್ ಮಾಡತೊಡಗಿದರು. ವಾಯುವ್ಯ ಭಾಗದ ಆಧಾರ ಸ್ತಂಭಕ್ಕೆ ಕೊನೆಯ ಕಲ್ಲನ್ನು ೧೫ ಜನವರಿ ೧೯೩೨ರಲ್ಲಿ ಕಟ್ಟಲಾಯಿತು ಮತ್ತು ಕ್ರೇನ್‌ಗಳಿಗೆ ಸಹಾಯ ಮಾಡಲು ಕಟ್ಟಿದ ಕಟ್ಟಿಗೆಯ ಗೋಪುರವನ್ನು ತೆಗೆದು ಹಾಕಲಾಯಿತು.
ಜನವರಿ ೧೯, ೧೯೩೨ರಂದು ಮೊಟ್ಟಮೊದಲ ಉಗಿ ಇಂಜಿನ್‌ನ ಟ್ರೈನ್ ಸುರಕ್ಷಿತವಾಗಿ ಸೇತುವೆಯನ್ನು ದಾಟಿತು. ಫೆಬ್ರುವರಿ ೧೯೩೨ರಲ್ಲಿ ಅದರ ಭಾರ ತಡೆದುಕೊಳ್ಳುವ ಸಾಮರ್ಥ್ಯವನ್ನು ಪರೀಕ್ಷಿಸಲಾಯಿತು. ಇದಕ್ಕಾರಿ ಸುಮಾರು ೯೬ ಬಂಡಿಗಳ, ಸಂಪೂರ್ಣ ಭಾರವನ್ನೊಳಗೊಂಡ ಉಗಿಬಂಡಿಯನ್ನು ಪ್ರಾಯೋಗಿಕವಾಗಿ ಓಡಿಸಲಾಯಿತು. ಇದು ಯಶಸ್ವಿಯಾಗಿ ಆಚೆಯ ದಡವನ್ನು ಸೇರಿತು. ಸೇತುವೆಯು ಮೂರು ವಾರಗಳವರೆಗೆ ಪರೀಕ್ಷೆ ನಡೆಸಲಾಯಿತು. ಅದರ ನಂತರ ಸಾರ್ವಜನಿಕರ ಬಳಕೆಗೆ ಸೂಕ್ತ ಎಂದು ನಿರ್ಧರಿಸಲಾಯಿತು. ಕೆಲಸಗಾರರಿಗಾಗಿ ನಿರ್ಮಿಸಲಾಗಿದ್ದ ಶೆಡ್‌ಗಳನ್ನು ಸೇತುವೆ ನಿರ್ಮಾಣದ ನಂತರ ಕೆಡವಲಾಯಿತು. ಈಗ ಈ ಜಾಗದಲ್ಲಿ ಈಗ ಲೂನಾ ಪಾರ್ಕ್‌ ನಿರ್ಮಿಸಲಾಗಿದೆ.
ಉದ್ಯಮಿಗಳು ನಿರ್ಮಾಣಕಾರ್ಯದಲ್ಲಿ ತೆಗೆದುಕೊಳ್ಳಬೇಕಾದ ಮುಂಜಾಗ್ರತೆ ಕ್ರಮಗಳನ್ನು ಗಮನಿಸಿದಾಗ ಈಗಿನ ಕ್ರಮಗಳಿಗೆ ಹೋಲಿಸಿದರೆ ಸಾಕಷ್ಟು ಇಲ್ಲವಾಗಿತ್ತು. ಕಟ್ಟಡ ನಿರ್ಮಾಣ ಕಾರ್ಯದ ಸಮಯದಲ್ಲಿ ಸುಮಾರು ಹದಿನಾರು ಕೆಲಸಗಾರರು ದುರ್ಮರಣ ಹೊಂದಿದ್ದರು. ಆದರೆ ಇದರಲ್ಲಿ ಸೇತುವೆಯ ಮೇಲಿನಿಂದ ಬಿದ್ದು ಸತ್ತವರು ಕೇವಲ ಎರಡೇ ಜನ ಆಗಿದ್ದರು. ಹಲವಾರು ಜನ ಈ ಸುರಕ್ಷಿತವಲ್ಲದ ಕೆಲಸದಿಂದಾಗಿ ಗಾಯಗೊಂಡಿದ್ದರು. ಹಲವಾರು ಜನ ಭವಿಷ್ಯದಲ್ಲಿ ಕಿವುಡರಾಗಿದ್ದು ಇದೇ ನಿರ್ಮಾಣ ಕಾರ್ಯದಿಂದ ಎಂದು ಹೇಳಲಾಗುತ್ತದೆ. ಹೆನ್ರಿ ಮಲಾರ್ಡ್, ೧೯೩೦ರಿಂದ ೧೯೩೨ರವರೆಗೆ ಈ ಸೇತುವೆ ನಿರ್ಮಾಣದ ನೂರಾರು ಛಾಯಾಚಿತ್ರಗಳನ್ನು ಮತ್ತು ಫಿಲ್ಮ್ ಫೂಟೇಜ್‌ ಅನ್ನು ತೆಗೆದ. ಇದು ತುರ್ತು ಪರಿಸ್ಥಿತಿಯಲ್ಲೂ ಕೂಡ ಹೇಗೆ ಕಾರ್ಯ ನಿರ್ವಹಿಸಿದರು ಎಂಬುದನ್ನು ತೋರ್ಪಡಿಸುತ್ತದೆ.
ಒಟ್ಟಾರೆ ಈ ಸೇತುವೆಯ ಖರ್ಚು $೧೦ ಮಿಲಿಯನ್ ಆಗಿತ್ತು. (ಯೋಜನೆಯ ಮೂಲ ಬೆಲೆಗಿಂತ ಎರಡುಪಟ್ಟು ಹೆಚ್ಚು)   ೧೯೮೮ರವರೆಗೆ ಇದನ್ನು ಸಂಪೂರ್ಣವಾಗಿ ಸಂದಾಯ ಮಾಡಲಾಗಿರಲಿಲ್ಲ.
ಸಾರ್ವಜನಿಕ ಉಪಯೋಗಕ್ಕೆ ಮುಕ್ತವಾದುದು
ಸೇತುವೆಯನ್ನು ಸಾರ್ವಜನಿಕ ಉಪಯೋಗಕ್ಕೆ ಮೊದಲು ೧೯ನೇ ಮಾರ್ಚ್ ೧೯೩೨ರಂದು ತೆರೆಯಲಾಯಿತು. ಈ ಸಂದರ್ಭದಲ್ಲಿ ರಾಜ್ಯದ ಗವರ್ನರ್, ಸಾರ್ವಜನಿಕ ಕಾರ್ಯ ಮಂತ್ರಿ ಸರ್.ಪಿಲಿಫ್ ಗೇಮ್, ಮತ್ತು ಎನ್ನಿಸ್ ಭಾಷಣ ಮಾಡಿದರು. ನ್ಯೂ ಸೌಥ್ ವೇಲ್ಸ್‌ನ ಲೆಬರ್ ಪ್ರಿಮಿಯರ್ ಜಾಕ್‌ ಲಾಂಗ್‌ ಸೇತುವೆಯನ್ನು ರಿಬ್ಬನ್ ತುಂಡು ಮಾಡುವ ಮೂಲಕ ದಕ್ಷಿಣ ಭಾಗದ ಉದ್ಘಾಟನೆ ಮಾಡಿದನು.
ಉತ್ತರದ ಕಡೆ ಇದೇ ರೀತಿಯ ಉದ್ಘಾಟನಾ ಸಮಾರಂಭವು ನಡೆಯಿತು. ಅಲ್ಲಿ ಮೇಯರ್ ಆಲ್ಡರ್‌ಮನ್ ಪ್ರೈಮ್‌ರೋಸ್ ಈ ಕಾರ್ಯವನ್ನು ಮಾಡಿದನು. ಕೊನೆಗೆ ತಿಳಿದು ಬಂದ ವಿಷಯವೇನೆಂದರೆ ಪ್ರೈಮ್‌ರೋಸ್ ಕೂಡಾ ನ್ಯೂ ಗಾರ್ಡ್ ತಂಡದ ಸದಸ್ಯನಾಗಿದ್ದ ಆದರೆ ಗ್ರೂಟ್‌ನ ಘಟನೆಯಲ್ಲಿ ಈತನ ಪಾತ್ರ ಎಷ್ಟು ಎಂಬುದು ಇನ್ನುವರೆಗೂ ತಿಳಿದುಬಂದಿಲ್ಲ. ಎರಡು ಬಂಗಾರದ ಕತ್ತರಿಗಳನ್ನು ಎರಡೂ ಕಡೆಯ ಉದ್ಘಾಟನಾ ರಿಬ್ಬನ್ ಅನ್ನು ತುಂಡು ಮಾಡಲು ಬಳಸಲಾಯಿತು. ಅಲ್ಲದೆ ಇದನ್ನೇ ಬೇಯಾನ್ ಬ್ರಿಡ್ಜ್‌ ಅನ್ನು ಉದ್ಘಾಟಿಸಲು ಬಳಸಲಾಗಿತ್ತು. ನ್ಯೂಯಾರ್ಕ್ ಸಿಟಿಯ ಬೆಯಾನ್ ಎನ್‌ಜೆಯಲ್ಲಿ ಒಂದು ವರ್ಷದ ಮೊದಲು ಈ ಉದ್ಘಾಟನೆಯನ್ನು ನೆರವೇರಿಸಲಾಗಿತ್ತು.
ಮಹಾಕುಸಿತದ ನಡುವೆ ನಡೆದ ಈ ಸೇತುವೆಯ ಉದ್ಘಾಟನೆಯು ದಾರಾಳತೆಯಿಂದ ಕೂಡಿತ್ತು. ಇದು ಹಲವಾರು ಸೈನಿಕರ ಗುಂಪು, ಪ್ರಯಾಣಿಕರ ಹಡಗಿನ ಪ್ರಯಾಣ ಹಾಗೂ ವೆನಿಸ್‌ನ ಹಬ್ಬಗಳನ್ನು ಮಾಡುವ ಉದ್ದೇಶ ಹೊಂದಿತ್ತು. ನ್ಯೂಸೌತ್‌ ವೇಲ್ಸ್‌ನ ಹಳ್ಳಿ ಟೊಟ್ಟೆಹಾಮ್‌ನ ಒಂದು ಪ್ರಾಥಮಿಕ ಶಾಲೆಯಿಂದ ಸೇತುವೆಯು ಸಾರ್ವಜನಿಕರ ಉಪಯೋಗಕ್ಕೆ ಮುಕ್ತವಾದುದನ್ನು ತಿಳಿಸುವ ಬ್ಯಾನರ್ ಹಿಡಿದುಕೊಂಡು ಜಾತಾ ಹೊರಡಿಸಲಾಯಿತು.515 km ಇದನ್ನು ಟೊಟ್ಟೆನ್‌ಹ್ಯಾಮ್‌ನ ಸುತ್ತ ಮೆರವಣಿಗೆಯಲ್ಲಿ ತೆಗೆದುಕೊಂಡು ಹೋಗಲಾಯಿತು. ಅಲ್ಲದೆ ಸೇತುವೆಯ ಮೇಲೆ ಶಾಲಾ ಮಕ್ಕಳ ಮೆರವಣಿಗೆ ನಡೆಸಲಾಯಿತು. ಕೊನೆಯ ಓಟವನ್ನು ಅಲ್ಲೇ ಹತ್ತಿರದ ಫೋರ್ಟ್ ಸ್ಟ್ರೀಟ್‍ ಬಾಯ್ಸ್ ಮತ್ತು ಹೆಣ್ಣು ಮಕ್ಕಳ ಶಾಲೆಯಿಂದ ಇಬ್ಬರು ಶಾಲಾ ಮಕ್ಕಳಿಂದ ನಡೆಸಲಾಯಿತು. ವಿದ್ಯುಕ್ತ ಉದ್ಘಾಟನಾ ಕಾರ್ಯಕ್ರಮ ಮುಗಿದ ನಂತರದಲ್ಲಿ ಸಾರ್ವಜನಿಕರಿಗೆ ಈ ಸೇತುವೆಯ ಸುತ್ತ ಸಂಚರಿಸಲು ಅದನ್ನು ವೀಕ್ಷಿಸಲು ಅವಕಾಶ ನೀಡಲಾಯಿತು. ೫೦ನೇ ವರ್ಷದ ಸಂಭ್ರಮಾಚರಣೆಯವರೆಗೂ ಈ ಸಂಪ್ರದಾಯವನ್ನು ಮಾಡಲಾಗಿರಲಿಲ್ಲ. ಐವತ್ತನೇಯ ವರ್ಷದ ಸಂಭ್ರಮಾಚರಣೆಯ ನಂತರ ಇದನ್ನು ಮತ್ತೆ ನಡೆಸಲಾಯಿತು. ಸುಮಾರು ೩೦೦,೦೦೦ದಿಂದ ಒಂದು ಮಿಲಿಯನ್ ಜನರು ಈ ಕಾರ್ಯಕ್ರಮದಲ್ಲಿ ಭಾಗವಹಿಸಿದರು. ಅಂದು ನೀಡಿರುವ ಅಂಕಿಅಂಶದ ಪ್ರಕಾರ ಅದು ಸಂಪೂರ್ಣ ಸಿಡ್ನಿಯ ಜನಸಂಖ್ಯೆಯನ್ನು ಪ್ರತಿನಿಧಿಸುತ್ತದೆ. ಈ ಸಮಯದಲ್ಲಿ ಒಂದು ಮಿಲಿಯುನ್‌ಗಿಂತ ಸ್ವಲ್ಪ ಹೆಚ್ಚು ಜನಸಂಖ್ಯೆ ಇದ್ದಿರಬಹುದೆಂದು ಅಂದಾಜಿಸಲಾಗಿದೆ.
ಈ ಸಮಾರಂಭಕ್ಕಾಗಿ ಸಾಕಷ್ಟು ಪ್ರಾಥಮಿಕ ತಯಾರಿಗಳನ್ನು ಮಾಡಿಕೊಳ್ಳಲಾಗಿತ್ತು. ಮಾರ್ಚ್‌ ೧೪, ೧೯೩೨ರಂದು ಮೂರು ಅಂಚೆ ಸ್ಟ್ಯಾಂಪ್‌ಗಳನ್ನು ಈ ಸೇತುವೆಯ ಉದ್ಘಾಟನೆಯ ಕುರಿತು ಬಿಡುಗಡೆ ಮಾಡಲಾಯಿತು. ಈ ಸ್ಟ್ಯಾಂಪ್‌ನ ಮುಖಬೆಲೆ ಒಂದು ಶಿಲ್ಲಾಂಗ್‌ನಷ್ಟಿತ್ತು. ಹಲವಾರು ಹಾಡುಗಳನ್ನೂ ಕೂಡ ಈ ಕುರಿತು ರಚಿಸಲಾಗಿತ್ತು.
ಆರ್ಥಿಕ ಕುಸಿತದ ಆ ಸಮಯದಲ್ಲಿ ಸೇತುವೆ ನಿರ್ಮಾಣವೇ ಒಂದು ಮಹತ್ಸಾದನೆಯಾಗಿತ್ತು. ಆರ್ಥಿಕ ಕುಸಿತದ ಸಮಯದಲ್ಲಿ ಜನರಿಗೆ ಕೆಲಸ ನೀಡಿದ ಈ ಸೇತುವೆಯನ್ನು ಕಬ್ಬಿಣದ ಶ್ವಾಸಕೋಶ (ಐರನ್ ಲಂಗ್‍ ) ಎಂದು ಕರೆಯಲಾಗುತ್ತಿತ್ತು.
ರಸ್ತೆ ಸಾರಿಗೆ
ಸೇತುವೆಯು ಪ್ರಾರಂಭವಾದ ಸ್ವಲ್ಪ ದಿನದಲ್ಲಿ ತೆಗೆದ ಚಾಯಾಚಿತ್ರದಲ್ಲಿ ಸ್ಟಷ್ಟವಾಗಿ ಕಾಣಿಸುವ,ಮೂಲದಲ್ಲಿ ಈ ಸೇತುವೆಯು ನಾಲ್ಕು ಅಗಲವಾದ ಮಾರ್ಗಗಳನ್ನು ಮಧ್ಯದಲ್ಲಿ ಹೊಂದಿದ್ದು ಈಗ ಅವು ಆರು ಮಾರ್ಗಗಳನ್ನು ಹೊಂದಿವೆ. ೧೯೫೮ರಲ್ಲಿ ರಸ್ತೆ ರೈಲುಬಂಡಿಗಳ ಸಂಚಾರವನ್ನು ಸ್ಥಗಿತಗೊಳಿಸಿ ಮತ್ತೆರಡು ಮಾರ್ಗಗಳನ್ನು ಜೋಡಿಸಲಾಯಿತು. ಆ ಎರಡು ರಸ್ತೆಮಾರ್ಗಗಳು ಸೇತುವೆಯ ಪೂರ್ಣ ಎಡಭಾಗದಲ್ಲಿದ್ದು ಉಳಿದ ಆರುಮಾರ್ಗಗಳ ಸೇತುವೆಯಿಂದ ಇದನ್ನು ಬೇರ್ಪಡಿಸಿ ನೋಡಬಹುದಾಗಿದೆ. ಈಗ ಏಳು ಮತ್ತು ಎಂಟನೇ ಮಾರ್ಗಗಳು ಚಾಹಿಲ್‌ ಮುಕ್ತಮಾರ್ಗದೊಂದಿಗೆ ಈಸ್ಟರ್ನ್‌ ಡಿಸ್ಟ್ರಬ್ಯೂಟರ್ಸ್‌‌ನೊಂದಿಗೆ ಒಂದುಗೂಡಿಸುತ್ತದೆ.
೧೯೮೮ರಲ್ಲಿ ಸೇತುವೆಗೆ ಪೂರಕವಾಗಿ ಸುರಂಗವೊಂದನ್ನು ಕೊರೆಯಲು ಪ್ರಾರಂಭಮಾಡಲಾಯಿತು. ಇದಕ್ಕೆ ಕಾರಣವೆಂದರೆ ೧೯೮೦ರಲ್ಲಿ ಆದ ಜನದಟ್ಟಣೆಯಿಂದಾಗಿ ಈ ಸೇತುವೆಯು ಬಹಳಕಾಲ ಬಾಳಿಕೆ ಬರಲಾರದು ಎಂದು ಅಂದಾಜಿಸಲಾಗಿತ್ತು. ಸಿಡ್ನಿ ಹಾರ್ಬರ್‌ ಸುರಂಗವು ಅಗಸ್ಟ್‌ ೧೯೯೨ರಲ್ಲಿ ಮುಕ್ತಾಯವಾಯಿತು. ಮತ್ತು ಇದು ಕೇವಲ ದ್ವಿಚಕ್ರ ವಾಹನ ಚಾಲಕರಿಗೆ ಮಾತ್ರ ಮೀಸಲಾಗಿತ್ತು.
ಬ್ರಾಡ್‌ಪಿಲ್ಡ್‌ ಹೆದ್ದಾರಿಯನ್ನು ಟ್ರಾವೆಲಿಂಗ್ ಸ್ಟಾಕ್ ರೂಟ್‌ ಎಂದು ಕರೆಯಲಾಗುತ್ತಿತ್ತು. ಅಂದರೆ ಈ ಮಾರ್ಗದ ಮೂಲಕ ಅತ್ಯಂತ ಭಾರವಾದ ವಸ್ತುಗಳನ್ನು ಸಾಗಿಸಬುದಾಗಿತ್ತಾರೂ ಅದು ಕೇವಲ ಮಧ್ಯರಾತ್ರಿಯಿಂದ ಬೆಳಗು ಹರಿಯುವ ವೇಳೆಯವರೆಗೆ ಮಾತ್ರ ಅನುಮತಿ ನೀಡಲಾಗಿತ್ತು. ನಂತರ ಒಯ್ಯಲೇ ಬೇಕಾದ ಸಂದರ್ಭದಲ್ಲಿ ಕಾರಣನೀಡಬೇಕಿತ್ತು. ಅತಿಯಾದ ನಾಗರೀಕತೆಯು ಸಿಡ್ನಿಯಲ್ಲಿ ಬೆಳೆದಿದ್ದರಿಂದಾಗಿ ಮತ್ತು ಕಾಸಾಯಿಕಾರ್ಖಾನೆಗಳು ಮತ್ತು ಮಾರುಕಟ್ಟೆಗಳ ಸ್ಥಳಬದಲಾವಣೆಯಿಂದಾಗಿ ಅರ್ಧಶತಮಾನಗಳಷ್ಟು ಕಾಲವೂ ಕೂಡ ಈ ಪದ್ಧತಿಯು ರೂಢಿಯಲ್ಲಿರಲಿಲ್ಲ.
ವಾಹನ ಸಂಚಾರದ ಏರಿಳಿತ
ಈ ಸೇತುವೆಯನ್ನು ಏರಿಳಿತವನ್ನು ತಡೆದುಕೊಳ್ಳುವಂತೆ ವಿನ್ಯಾಸಗೊಳಿಸಲಾಗಿತ್ತು. ಮತ್ತು ಬೆಳಿಗ್ಗೆ ಮತ್ತು ಸಂಜೆಯ ಸಮಯದ ಅತಿಹೆಚ್ಚು ಜನಸಂದಣಿಯ ಸಮಯದಲ್ಲಿ ತನ್ನ ಸ್ಥಿತಿತ್ವವನ್ನು ಕಾಯ್ದುಕೊಂಡು ಜನಸಂದಣಿಗೂ ತೊಂದರೆಯಾಗದಂತೆ ತಡೆದುಕೊಳ್ಳುವ ಶಕ್ತಿಯನ್ನು ಹೊಂದಿರುವಂತೆ ವಿನ್ಯಾಸಗೊಳಿಸಲಾಗಿತ್ತು.
ಈ ಸೇತುವೆಯು ಒಟ್ಟಾರೆ ಎಂಟು ಮಾರ್ಗಗಳನ್ನು ಹೊಂದಿದೆ. ಒಂದನೇ ಮಾರ್ಗವು ಪಶ್ಚಿಮದಿಂದ ಪೂರ್ವಕ್ಕೆ ಸಂದಿಸುತ್ತದೆ. ಮೂರು, ನಾಲ್ಕು, ಮತ್ತು ಐದನೇ ಮಾರ್ಗಗಳು ವಿರುದ್ದದಿಕ್ಕಿನಲ್ಲಿವೆ. ಒಂದು ಮತ್ತು ಎರಡನೇ ಮಾರ್ಗಗಳು ಯಾವಾಗಲು ಉತ್ತರದಿಕ್ಕಿಗೆ ಸಾಗುವವರಿಗೆ ಮೀಸಲಾಗಿದೆ. ಆರು ಏಳು ಮತ್ತು ಎಂಟನೇ ಮಾರ್ಗಗಳು ಯಾವಾಗಲೂ ದಕ್ಷಿಣ ದಿಕ್ಕಿಗೆ ಸಾಗುವವರಿಗೆ ಮೀಸಲಾಗಿದೆ. ಎರಡೂ ದಿಕ್ಕಿಗೂ ನಾಲ್ಕು ಮಾರ್ಗಗಳನ್ನು ಅನುಮತಿಸಲಾಗಿದೆ. ಬೆಳಿಗ್ಗೆಯ ಜನಜಂಗುಳಿಯ ಸಂದರ್ಭದಲ್ಲಿ ಮಾರ್ಗಗಳು ತೆಗೆದುಕೊಳ್ಳುವ ಬದಲಾವಣೆಯನ್ನು ವಾರಿಂಗಾ ಮುಕ್ತಮಾರ್ಗವೂ ತೆಗೆದುಕೊಳ್ಳಬೇಕಾಗುತ್ತವೆ ಆದ್ದರಿಂದ ಪಶ್ಚಿಮ ಭಾಗದ ಮಾರ್ಗಗಳಿಗೆ ದಕ್ಷಿಣಭಾಗದ ಮೂರು ಮತ್ತು ನಾಲ್ಕನೇ ಮಾರ್ಗಗಳಿಗೆ ಸಂಪರ್ಕವನ್ನು ಕಲ್ಪಿಸಲಾಗುತ್ತದೆ.
ವಾಹನಗಳಿಗೆ ಯಾವ ದಿಕ್ಕಿನಲ್ಲಿ ಸಾಗಬೇಕೆಂದು ಸೂಚಿಸುವ ಸಲುವಾಗಿ ಈ ಸೇತುವೆಯು ನಾಗಾಲುಪೀಠಗಳ ಶ್ರೇಣಿಗಳನ್ನು ಒಳಗೊಂಡಿವೆ. ಒಂದು ಹಸಿರು ಬಾಣದಗುರುತು ಕೆಳಮುಖವಾಗಿದ್ದರೆ ಆ ಮಾರ್ಗದಲ್ಲಿ ಚಲಿಸಬಹುದು ಎಂಬ ಸೂಚನೆಯನ್ನು ನೀಡುತ್ತದೆ. ಕೆಂಪು ಬಣ್ಣದಲ್ಲಿ 'X’ಚಿನ್ಹೆಯಿದ್ದರೆ ಆ ಮಾರ್ಗವು ಮುಚ್ಚಿದೆ ಎಂದು ಸೂಚಿಸುತ್ತದೆ. ಆದರೆ ಈಗಲೂ ಕೂಡ ಈ ಚಿನ್ಹೆಯು ಬೇರೆ ದಿಕ್ಕಿನಲ್ಲಿ ಹೋಗುವಂತೆ ಸೂಚಿಸುವುದಿಲ್ಲ. ದಪ್ಪನೆಯ ಕೆಂಪುಬಣ್ಣದಲ್ಲಿ 'X' ಚಿನ್ಹೆಯಿದ್ದರೆ ಅದು ಮುಂದಿನಿಂದ ಆಗಮಿಸುತ್ತಿರುವ ಜಂಗುಳಿಗಾಗಿ ಕಾಯ್ದಿರಿಸಲಾಗಿದೆ ಎಂದು ಸೂಚಿಸುತ್ತದೆ.ಕೈಯಿಂದ ಹೋಗುವ ಮಾರ್ಗವನ್ನು ಸೂಚಿಸುವ ವಿಧಾನಕ್ಕೆ ಬದಲಾಗಿ ಈ ಒಪ್ಪಂದವು ೧೯೯೦ರಲ್ಲಿ ಜಾರಿಗೆ ಬಂದಿತು.
ರಾತ್ರಿ ವೇಳೆಯಲ್ಲಿ ಅಸಹಜವಾದ ಓಡಾಟದ ಕ್ರಮವನ್ನು ನೋಡಬಹುದಾಗಿದ್ದು ಕೆಲವು ಮಾರ್ಗಗಳು ನಿರ್ವಹಣೆಯ ಸಂದರ್ಭದಲ್ಲಿ ಸಂಪೂರ್ಣವಾಗಿ ಮುಚ್ಚಿರುತ್ತದೆ. ಆದರೆ ಈ ರೀತಿಯಲ್ಲಿ ಮಧ್ಯರಾತ್ರಿಯಲ್ಲಿ ಅಥವಾ ಬೆಳಗಿನ ಜಾವದಲ್ಲಿ ಮುಚ್ಚಿರುತ್ತದೆ. ಕಾರಣವೆಂದರೆ ಉಳಿದ ಸಂದರ್ಭಗಳಲ್ಲಿ ವಾಹನಗಳು ಹೊರಗಡೆ ತುಂಬ ದಟ್ಟಣೆಯಿಂದ ಕೂಡಿರುತ್ತದೆ.
ಸುಂಕ
ಈ ಮಾರ್ಗಗಳು ಸುಂಕದ ಆಧಾರದ ಮೇಲೆ ನಡೆಯುತ್ತಿವೆ. ೨೦೦೯ ಜನವರಿ ೨೭ರಿಂದ ದಕ್ಷಿಣ ದಿಕ್ಕಿನ CBDಯಡಿಯಲ್ಲಿ ಬೇರೆ ಬೇರೆ ವಾಹನಗಳಿಗೆ ಬೇರೆ ಬೇರೆ ರೀತಿಯ ಸುಂಕವನ್ನು ನಿಗದಿಪಡಿಸಿ ಪಡೆಯಲಾಗುತ್ತಿದೆ. ಸುಂಕವು ದಿನದ ಯಾವ ಸಮಯದಲ್ಲಿ ವಾಹನವು ಸೇತುವೆಯನ್ನು ದಾಟಿದೆಯೋ ಅದನ್ನು ಆಧರಿಸಿರುತ್ತದೆ. ಸುಂಕವು $೨.೫೦ರಿಂದ $೪ವರೆಗೆ ಬೇರೆ ಬೇರೆ ರೀತಿಯಲ್ಲಿರುತ್ತದೆ. ಉತ್ತರದಲ್ಲಿರುವ ಮಾರ್ಗಕ್ಕೆ ಯಾವುದೇ ಶುಲ್ಕವನ್ನು ತೆಗೆದುಕೊಳ್ಳಲಾಗುವುದಿಲ್ಲ.(ಉತ್ತರಕ್ಕೆ ಚಲಿಸುವ ಬಾಡಿಗೆ ವಾಹನಗಳಲ್ಲಿ ಪ್ರಯಾಣಿಕರಿಂದ ವಾಹನ ನಿರ್ವಾಹಕರು ಸುಂಕವನ್ನು ಕಲೆಹಾಕಿಕೊಳ್ಳಬಹುದಾಗಿದ್ದು ತಿರುಗಿ ಬರುವಾಗ ಸುಂಕವನ್ನು ನೀಡುವುದು ಅನಿವಾರ್ಯವಾಗಿದೆ) ಉತ್ತರ ಮತ್ತು ದಕ್ಷಿಣ ತುದಿಗಳಲ್ಲಿ ಸುಂಕವನ್ನು ವಸೂಲಿಮಾಡುವ ಕಛೇರಿಗಳಿವೆ. ಎರಡು ಪಶ್ಚಿಮ ಮಾರ್ಗಗಳಲ್ಲಿ(ಚಾಹಿಲ್‌ ಎಕ್ಸ್‌ಎಕ್ಸ್‌ಪ್ರೆಸ್‌ವೆ ದೊಂದಿಗೆ ಮುಂದುವರಿಯುತ್ತದೆ) ಉತ್ತರದ ತುದಿಯಲ್ಲಿ ಸುಂಕದ ಕಛೇರಿಗಳನ್ನು ಹೊಂದಿವೆ. ಇನ್ನೊಂದು ದಕ್ಷಿಣಾಭಿಮುಖವಾದ (CBDರಸ್ತೆಗೆ)ರಸ್ತೆಯಲ್ಲಿ ಸೇತುವೆಯ ದಕ್ಷಿಣದ ಕೊನೆಯ ಭಾಗದಲ್ಲಿ ಸುಂಕ ವಸೂಲಿ ಕೇಂದ್ರವನ್ನು ಹೊಂದಿದೆ. ಆರು ಮತ್ತು ಏಳನೇ ಮಾರ್ಗಗಳು ಈಗಾಗಲೇ ಸುಂಕವನ್ನು ನೀಡಿದ(ಉತ್ತರದ ತುದಿಯಲ್ಲಿ) ಮತ್ತು ದಕ್ಷಿಣದ ತುದಿ(ಮುಂದೆ ಸುಂಕವನ್ನು ನೀಡಬೇಕಾದ) ವಾಹನಗಳನ್ನು ಬೇರ್ಪಡಿಸುವ ಸಲುವಾಗಿ ಉದ್ದನೆಯ ಅಂತರವನ್ನು ಹೊಂದಿದೆ.
ಸೇತುವೆಯನ್ನು ಕಟ್ಟಿದ ವೆಚ್ಚವನ್ನು ಭರಿಸುವ ಸಲುವಾಗಿ ಸುಂಕವಸೂಲಿಕೆಂದ್ರಗಳನ್ನು ಎಲ್ಲ ಮಾರ್ಗಗಳ ಎರಡೂ ತುದಿಯಲ್ಲಿಯೂ ಇರಿಸಲಾಗಿದೆ. ಇದನ್ನು ಕಟ್ಟಿದ ವೆಚ್ಚವು ೧೯೮೦ರಲ್ಲೇ ವಸೂಲಿಯಾಗಿದ್ದರೂ ಸಿಡ್ನಿ ಹಾರ್ಬರ್‌ ಸುರಂಗವನ್ನು ಕೊರೆದ ವೆಚ್ಚವನ್ನು ಭರಿಸುವ ಸಲುವಾಗಿ ಅಲ್ಲಿನ ರಾಜ್ಯ ಸರ್ಕಾರದ "ರೋಡ್ಸ್‌ ಎಂಡ್‌ ಟ್ರಾಫಿಕ್‌ ಆಥಾರಿಟಿ"ಯವರು ಶುಲ್ಕವನ್ನು ಹಾಗೆಯೇ ಇರಿಸಿದ್ದಾರೆ(ನಿಜವಾಗಿ ಹೇಳಬೇಕೆಂದರೆ ಹೆಚ್ಚಿಸಲಾಗಿದೆ).
ನಿಜವಾಗಿಯೂ ಒಂದು ಕಾರು ಅಥವಾ ದ್ವಿಚಕ್ರವಾಹನವು ಸೇತುವೆಯ ಮೇಲೆ ಚಲಿಸಿದರೆ ಆರು ಪೆನ್‌ಗಳಷ್ಟು ಖರ್ಚು ಬರುತ್ತದೆ. ಸೈಕಲ್ಲುಗಳ(ಸೈಕಲ್ಲುಗಳು ಸಾಗುವ ಮಾರ್ಗವನ್ನು ಆಯ್ದುಕೊಳ್ಳಬೇಕು) ಮೂಲಕ ಸಾಗುವವರಿಗೆ ಮತ್ತು ಪಾದಾಚಾರಿಗಳಿಗೆ ಪ್ರಯಾಣವು ಉಚಿತವಾಗಿದೆ. Lನಂತರ ಸರ್ಕಾರವು ದ್ವಿಚಕ್ರ ವಾಹನಕ್ಕೆ ಪ್ರಯಾಣಿಕರ ವಾಹನದ ಶುಲ್ಕದ ಒಂದು ನಾಲ್ಕಾಂಶದಷ್ಟನ್ನು ವಿಧಿಸಿತು.ಆದರೆ ಈಗ ಪ್ರಯಾಣಿಕರ ವಾಹನದಷ್ಟೇ ಶುಲ್ಕವನ್ನು ತೆಗೆದುಕೊಳ್ಳಲಾಗುತ್ತಿದೆ.
ಜುಲೈ ೨೦೦೮ರಲ್ಲಿ ತಾಂತ್ರಿಕವಾದ ಶುಲ್ಕ ಸಂಗ್ರಹಣಾ ವಿಧಾನವಾದ E-Tagನ್ನು ಅಳವಡಿಸಲಾಯಿತು. ಸಿಡ್ನಿ ಹಾರ್ಬರ್‌ ಸೇತುವೆಯು ಬಹಳಷ್ಟು ಹಣಪಾವತಿ ಮಾರ್ಗಗಳನ್ನು ಹೊಂದಿದ್ದರೂ ಕೂಡ ಸಿಡ್ನಿ ಹಾರ್ಬರ್‌ ಸುರಂಗವು ಈ ಪದ್ದತಿಯನ್ನು ಅಳವಡಿಸಿಕೊಂಡಿತು. ೧೨ ಜನವರಿ ೨೦೦೯ರಿಂದ E-Tag ಪದ್ದತಿಯು ಎಲ್ಲ ಶುಲ್ಕ ಸಂಗ್ರಹಣಾ ಕೇಂದ್ರಗಳಲ್ಲೂ ಚಾಲ್ತಿಯಲ್ಲಿ ಬಂದಿವೆ.
ಪಾದಾಚಾರಿಗಳು
ಉತ್ತರಭಾಗದಲ್ಲಿ ಪಾದಾಚಾರಿಗಳು ಮಿಲ್ಸ್‌ನ್‌ ಕೇಂದ್ರದಲ್ಲಿ ಸುಲಭವಾಗಿ ಸೇತುವೆಯನ್ನು ಏರಿ ಬರಬಹುದಾಗಿದೆ. ದಕ್ಷಿಣ ಭಾಗದಲ್ಲಿ ಪಾದಾಚಾರಿಗಳಿಗೆ ಸೇತುವೆಯೇರುವುದು ಸ್ವಲ್ಪ ವಿಭಿನ್ನ  ಮಾರ್ಗವಾಗಿದ್ದು ಆದರೆ ರಾಕ್ಸ್‌ ಪ್ರದೇಶದಲ್ಲಿ ನೇರವಾಗಿ ಪಾದಚಾರಿಗಳು ದಕ್ಷಿಣಕ್ಕೆ ಸೇತುವೆಯನ್ನು ಸಂಪರ್ಕಿಸುವ ಸ್ಥಳದಲ್ಲಿ ಮೆಟ್ಟಿಲುಗಳ ಮೂಲಕ ಏರಬಹುದಾಗಿದೆ. ಈ ಮೆಟ್ಟಿಲುಗಳು ಗ್ಲೌಸಿಸ್ಟಾರ್‌ ಸ್ಟ್ರೀಟ್‌ ಮತ್ತು ಕಂಬರ್‌ಲ್ಯಾಂಡ್‌ ಸ್ಟ್ರೀಟ್‌ಗಳಲ್ಲಿ ಇವೆ.
ರೈಲು ವ್ಯವಸ್ಥೆ
ಅನುಕ್ರಮವಾಗಿ ಉತ್ತರ ಮತ್ತು ದಕ್ಷಿಣ ತೀರ ಪ್ರದೇಶಗಳಲ್ಲಿರುವ ಮಿಲ್‌ಸನ್ಸ್‌ ಪಾಯಿಂಟ್ ಮತ್ತು ವಿನ್‌ಯಾರ್ಡ್ ರೈಲು ನಿಲ್ದಾಣಗಳನ್ನು ಪಶ್ಚಿಮ ಬದಿಯ ಎರಡು ರೇಲ್ವೆ ಹಳಿಗಳ ಜೊತೆಯಲ್ಲಿ ಸೇತುವೆಯ ಸಂಪರ್ಕದಿಂದ ಜೋಡಿಸಲಾಗಿದೆ. ಮಿಲ್‌ಸನ್ಸ್‌ ಕೇಂದ್ರ ನಿಲ್ದಾಣವು ಉತ್ತರ ತೀರದ ರೈಲು ಹಾದಿ ಮತ್ತು ಉತ್ತರದ ರೈಲು ಹಾದಿಯ ಒಂದು ಭಾಗವಾಗಿದೆ.
ನಿರ್ವಹಣೆ
ಹೆಚ್ಚಾಗಿ ಗುರುತಿಸಬಹುದಾದ ಸೇತುವೆಯ ನಿರ್ವಹಣಾ ಕೆಲಸವೆಂದರೆ ಪೇಂಟಿಂಗ್‌ ಆಗಿದೆ. ಪೇಂಟಿಂಗ್‌ ಕೆಲಸವು ನಿರಂತರ ಕಾರ್ಯಾಚರಣೆಯಾಗಿದೆ. ಮತ್ತು ಪೇಂಟರ್‌ಗಳು ಸೇತುವೆಯ ಒಂದು ತುದಿಯಿಂದ ಪ್ರಾರಂಭಿಸಿ ಮತ್ತೊಂದು ತುದಿಯವರೆಗೆ ವ್ಯವಸ್ಥಿತವಾಗಿ ಪೇಂಟ್ ಮಾಡುತ್ತಾರೆ. ಇದಾದ ತಕ್ಷಣದಲ್ಲಿ ಪುನಃ ಈ ಪೇಂಟಿಂಗ್‌ ಪ್ರಕ್ರಿಯೆಯು ಆರಂಭದ ತುದಿಯಿಂದ ಪ್ರಾರಂಭವಾಗುತ್ತದೆ. ಸೇತುವೆಗೆ ಬಳಕೆ ಮಾಡಿದ, ಅರವತ್ತು ಫುಟ್‌ಬಾಲ್ ಅಂಗಳಕ್ಕೆ ಸಮನಾದ ಕಬ್ಬಿಣದ ಭಾಗಗಳಿಗೆ ಪೇಂಟ್ ಮಾಡುವ ಅವಶ್ಯಕತೆಯಿರುತ್ತದೆ.485,000 m2 ಸೇತುವೆಯ ಪ್ರತಿಯೊಂದು ಲೇಪಕ್ಕೂ 30,000 lಸಾಕಷ್ಟು ಪೇಂಟ್ ಬೇಕಾಗಿರುತ್ತದೆ. ಯಾವುದೇ ಬಣ್ಣದ ಹನಿಯು ವಾಹನಗಳು ಸೇತುವೆಗೆ ತಲುಪುವ ಮುನ್ನವೇ ಆರುವಂತಹ ವಿಷೇಶವಾದ ಬೇಗ ಒಣಗುವ ಬಣ್ಣವನ್ನು ಇಲ್ಲಿ ಬಳಸುತ್ತಾರೆ. ಹಿಂದಿನ ಕಾಲದಲ್ಲಿ ಸೇತುವೆಗೆ ಬಣ್ಣ ಬಳಿಯುವವರ ತಂಡದಲ್ಲಿ ೧೯೭೦ ರಲ್ಲಿ ಮಾಧ್ಯಮ ಕ್ಷೇತ್ರದಲ್ಲಿ ಖ್ಯಾತಿ ಗಳಿಸುವ ಮೊದಲು ಕೆಲಸ ಮಾಡುತ್ತಿದ್ದ, ಈಗ ಆಸ್ಟ್ರೇಲಿಯನ್ ಹಾಸ್ಯಗಾರರೂ ಮತ್ತು ಅಭಿನಯಗಾರರೂ ಆಗಿರುವ ಪೌಲ್ ಹೋಗನ್ ಅವರು ಒಬ್ಬ ಸಾಕ್ಷಿದಾರರಾಗಿದ್ದಾರೆ.
೨೦೦೩ ರಲ್ಲಿ ರಸ್ತೆ ಮತ್ತು ಸಾರಿಗೆ ಅಧಿಕಾರಿಗಳು, ಸೇತುವೆಯ ದಕ್ಷಿಣ ತುದಿಯ ಪೂರ್ತಿ ಭಾಗಗಳನ್ನು ಸಂಪೂರ್ಣವಾಗಿ ಬಣ್ಣ ಬಳಿಯಲು ಪ್ರಾರಂಭಿಸಿದರು. ಈ ಪ್ರಕ್ರಿಯೆಯು, ದಾರಿ ಮಾರ್ಗದರ್ಶನಕ್ಕೆ ಬಳಿದಿದ್ದ ಬಣ್ಣವನ್ನು ಕಿತ್ತುಹಾಕುವ ಕೆಲಸವನ್ನೂ ಒಳಗೊಂಡಿತ್ತು ಮತ್ತು ಅಡಿಯೊಳಗಿನ ದಿಬ್ಬ ಪ್ರದೇಶಕ್ಕೆ ಪುನಃ ಬಣ್ಣ ಬಳಿಯಲು ಪ್ರಾರಂಭಿಸಿದರು. 90,000 m2 ಕೆಲಸಗಾರರು ಡೆಕ್ ಕೆಳಗಿನ ಪ್ಲಾಟ್‌ಫಾರಂಗಳಿಂದ ಕಾರ್ಯಾಚರಿಸುತ್ತಿದ್ದರು. ಗಾಳಿಯ ಮೂಲಕ ಹರಡುವ ಹಾನಿಕಾರಕ ಕಣಗಳನ್ನು ಶೋಧಿಸುವ ಸಲುವಾಗಿ ಪ್ರತಿಯೊಂದು ಪ್ಲಾಟ್‌ಫಾರಂಗಳು ಗಾಳಿ ಹೊರಹಾಕುವ ವ್ಯವಸ್ಥೆಯನ್ನು ಹೊಂದಿದ್ದವು. ಅಪಘರ್ಷಕ ಸ್ಪೋಟವನ್ನು ಬಳಸಿ ಸಂಗ್ರಹವಾದ ಸೀಸದ ತ್ಯಾಜ್ಯವನ್ನು ಸುರಕ್ಷಿತವಾಗಿ ಸ್ಥಳದಿಂದ ವಿಸರ್ಜಿಸಿ ಹೊರಹಾಕಲಾಗುತ್ತಿತ್ತು.
ಪ್ರವಾಸೋದ್ಯಮ
right|thumb|ಐತಿಹಾಸಿಕ ಪ್ರವಾಸಿಗರು ಕಮಾನಿನಲ್ಲಿ ಕಾಣುತ್ತಿರುವುದು. ”ರೆಂಟೌಲ್ಸ್‌ನ ಆಲ್ ಆಸ್ಟ್ರೇಲಿಯನ್ ಎಕ್ಸಿಬಿಷನ್’-1948 -197 thumb|ಸೇತುವೆ ಚಾರಣದ ಸ್ಪರ್ಧಾಳುಗಳು, ವಿಶೇಷ ಜಂಪ್‌ ಸೂಟ್‌ಗಳನ್ನು ಹಾಕಿಕೊಂಡಿರುವುದು. right|thumb|ಸೇತುವೆಯ ಚಾರಣಿಗರು ಸೇತುವೆಯ ಮಧ್ಯದಲ್ಲಿರುವಾಗಿನ ದೃಶ್ಯ. ಹಾಗೆಯೇ ಎರಡನೇ ತಂಡವು ಕಮಾನಿನ ಕೊನೆಯ ಭಾಗವನ್ನು ತಲುಪಿರುವುದು.ಹಗುರವಾದ ಸೇರ್ಪಡೆ ಮಾಡುವ ವಸ್ತು ಮತ್ತು ರಿವಿಟ್‌ಗಳನ್ನು ಸಾಧ್ಯಂತವಾಗಿ ಉಪಯೋಗಿಸಿರುವುದು
ಆಗ್ನೆಯ ಕಮಾನು
ನಿರ್ಮಾಣದ ಹಂತದಲ್ಲಿಯೇ ಈ ಸೇತುವೆಯು ಸಿಡ್ನಿ ನಗರದ ಪ್ರಮುಖ ಆಕರ್ಷಣೆಯಾಗಿತ್ತು. ಹಾಗೂ ಪ್ರವಾಸಿಗರ ಆಸಕ್ತಿಯನ್ನು ಸೆಳೆಯಲಾರಂಭಿಸಿತು. ನೈರುತ್ಯ ಮಹಾದ್ವಾರವು ಪ್ರಸ್ತುತದಲ್ಲಿ ಪ್ರವಾಸಿ ಆಕರ್ಷಕ ತಾಣವಾಗಿದೆ. ಈ ಪ್ರದೇಶವು ಸೇತುವೆಯಲ್ಲಿ ಹಾದುಹೋದ ಪಾದಮಾರ್ಗಕ್ಕೆ ಹೊಂದಿಕೊಂಡಿದೆ ಮತ್ತು ಮಹಾದ್ವಾರದ ತುತ್ತತುದಿಗೆ ಏರಲು ೨೦೦ ಮೆಟ್ಟಿಲುಗಳನ್ನು ಏರಬೇಕಾಗಿರುತ್ತದೆ.
ಸೇತುವೆಯು ಪ್ರಾರಂಭವಾದ ಕೆಲವು ದಿನಗಳಲ್ಲಿಯೇ ೧೯೩೪ ರಲ್ಲಿ ಆರ್ಕರ್‍ ವೈಟ್‌ಫೋರ್ಡ್ ಅವರು ಈ ಮಹಾದ್ವಾರವನ್ನು ಪ್ರವಾಸಿ ಸ್ಥಳವನ್ನಾಗಿ ಪರಿವರ್ತಿಸಿದರು. ಅವರು ಹಲವಾರು ಆಕರ್ಷಣೆಗಳಾದ ಕೆಫೆ, ಕ್ಯಾಮರಾ ಒಬ್ಸ್‌ಕ್ಯುರಾ, ಅಬೋರಿಜಿನಲ್ ವಸ್ತು ಸಂಗ್ರಹಾಲಯ, ಸಂದರ್ಶಕರು ಪತ್ರ ಬರೆಯಯಬಹುದಾದ "ತಾಯಂದಿರ ಸ್ಥಳ", ಮತ್ತು "ಮೋಹಕ ಆಕೃತಿ" ಗಳನ್ನು ಸ್ಥಾಪಿಸಿದರು. "ಮೋಹಕ ಪರಿಚಾರಕ" ರು ಸಂದರ್ಶಕರಿಗೆ ದೂರರದರ್ಶಕದ ಮೂಲಕ ಸ್ಥಳ ವೀಕ್ಷಣೆ ಮಾಡಲು ಮತ್ತು ಈಗಲೂ ಚಾಲ್ತಿಯಲ್ಲಿರುವ ಸಿಡ್ನಿಯಲ್ಲಿ ಮತ್ತು ಹೊರಭಾಗದಲ್ಲಿ ಏಕಕಾಲದಲ್ಲಿ ಕಾಣಬರುವ ಗ್ರಾನೈಟ್‌ ಗಾರ್ಡ್‌ ರೈಲಿಗೆ ತಾಮೃದ ಲೇಪನಕ್ಕೆ ಸಹಾಯ ಮಾಡಲು ನಿಯೋಜಿತರಾಗಿರುವುದು ಮುಖ್ಯ ಆಕರ್ಷಣೆಯಲ್ಲೊಂದಾಗಿದೆ.
೧೯೩೯ ರಲ್ಲಿ ನಡೆದ ಎರಡನೇ ಜಾಗತಿಕ ಯುದ್ದದ ಪರಿಣಾಮವಾಗಿ ಸೇತುವೆಯಲ್ಲಿನ ಎಲ್ಲಾ ಪ್ರವಾಸೋಧ್ಯಮ ಚಟುವಟಿಕೆಗಳು ರದ್ದಾದವು ಮತ್ತು ಸೇನೆಯು ಸೇತುವೆಯ ನಾಲ್ಕೂ ಮಹಾದ್ವಾರಗಳನ್ನು ನಿಯಂತ್ರಣಕ್ಕೆ ತೆಗೆದುಕೊಂಡು ರಕ್ಷಣಾ ಗೋಡೆ ಮತ್ತು ವಿಮಾನ ನಿರೋಧಕ ಬಂದೂಕುಗಳನ್ನು ಅಳವಡಿಸಿ ಮಾರ್ಪಾಡುಗೊಳಿಸಿತು.
ಯುದ್ದದ ನಂತರ ೧೯೪೮ ರಲ್ಲಿ ವ್ಯೋನ್‌ ರೆಂಟೌಲ್ ಅವರು ಮಹಾದ್ವಾರದಲ್ಲಿ "ಸಂಪೂರ್ಣ ಆಸ್ಟ್ರೇಲಿಯನ್ ಪ್ರದರ್ಶನ"ವನ್ನು ಪ್ರಾರಂಭಿಸಿದರು. ಇದು ನಿಸರ್ಗದ ಚಿತ್ರಕಲೆಗಳು, ಮತ್ತು ಆಸ್ಟ್ರೇಲಿಯಾದ ಭೌಗೋಳಿಕ ಹಾಗೂ ಪ್ರಾದೇಶಿಕ ದೃಶ್ಯಗಳಾದ ವ್ಯವಸಾಯ, ಕ್ರೀಡೆ, ಸಾಗಾಣಿಕೆ, ಗಣಿಗಾರಿಕೆ ಮತ್ತು ಶಸ್ತ್ರಸಜ್ಜಿತ ಸೈನ್ಯ ಇವುಗಳ ಪ್ರದರ್ಶನಗಳನ್ನು ಒಳಗೊಂಡಿತ್ತು. ದಾರಿ ಮಾರ್ಗದರ್ಶಕ ಮತ್ತು ದೂರದರ್ಶಕ ಸೇರಿ, ವೀಕ್ಷಣಾ ಪ್ಲಾಟ್‌ಫಾರಂ ಜೊತೆಯಲ್ಲಿ ಒಂದು ನೆಲೆಸೂಚಕ ವೇದಿಕೆಯನ್ನು ಸ್ಥಾಪಿಸಲಾಯಿತು. ಮಾಲೀಕರು ಬಿಳಿ ಬೆಕ್ಕುಗಳನ್ನು ಮೇಲ್ಚಾವಣಿಯಲ್ಲಿನ ಬೆಕ್ಕು ಸಾಕಣೆ ಕೇಂದ್ರದಲ್ಲಿ ಇಟ್ಟಿದ್ದರು. ಇವುಗಳು ಆಕರ್ಷಣೆ ಕೇಂದ್ರವಾಗಿ ಪರಿಣಮಿಸಿತು ಮತ್ತು ಅಲ್ಲಿ ಸಂಧರ್ಭೋಚಿತವಾದ ಅಂಗಡಿ ಮತ್ತು ಅಂಚೆ ಕಾರ್ಡುಗಳ ವಿಲೇವಾರಿ ವ್ಯವಸ್ಥೆಗಳು ಇದ್ದವು. ರೆಂಟೌಲ್‌ ಅವರ ಗೇಣಿ ಅವಧಿಯು ೧೯೭೧ ರಲ್ಲಿ ಕೊನೆಗೊಂಡಿತು ಮತ್ತು ಸೇತುವೆಯ ಮಹಾದ್ವಾರ ಮತ್ತು ಅದರ ಉಸ್ತುವಾರಿ ವ್ಯವಸ್ಥೆಯು ದಶಕಗಳವರೆಗೆ ಸಾರ್ವಜನಿಕರಿಗೆ ಮುಚ್ಚಲ್ಪಟ್ಟಿತು.
ಸೇತುವೆಯ ಮಹಾದ್ವಾರವು ೧೯೮೨ ರಲ್ಲಿ ಸೇತುವೆಯ ೫೦ ನೇ ವಾರ್ಷಿಕೋತ್ಸವದ ಆಚರಣೆಯೊಂದಿಗೆ ಪುನಃ ಮುಕ್ತವಾಯಿತು. ೧೯೮೭ ರಲ್ಲಿ "ದ್ವಿಶತಕೋತ್ಸವ ಪ್ರದರ್ಶನ"ವು, ೧೯೮೮ ರಲ್ಲಿ ಆಸ್ಟ್ರೇಲಿಯಾದಲ್ಲಿ ಯುರೋಪಿಯನ್ ಒಪ್ಪಂದ ಏರ್ಪಟ್ಟ ೨೦೦ ನೇ ವರ್ಷಾಚರಣೆಯಾಗಿ ಆಯೋಜಿಸಲ್ಪಟ್ಟಿತು.
ಮಹಾದ್ವಾರವು ಏಪ್ರಿಲ್ ನಿಂದ ನವೆಂಬರ್‍ ೨೦೦೦ ದ ವರೆಗೆ ರಸ್ತೆ ಮತ್ತು ಸಾರಿಗೆ ಅಧಿಕಾರಿಗಳಿಂದ ಮತ್ತು ಬ್ರಿಡ್ಜ್‌ಕ್ಲೈಂಬ್‌ ಅವರಿಂದ "ಪ್ರೌಡ್‌ ಆರ್ಕ್" ಎಂಬ ನೂತನ ಪ್ರದರ್ಶನ ಏರ್ಪಡಿಸುವ ಸಲುವಾಗಿ ಮುಚ್ಚಲ್ಪಟ್ಟಿತು. ಈ ಪ್ರದರ್ಶನವು ಬ್ರಾಡ್‌ಫೀಲ್ಡ್‌ ಮೇಲೆ ಕೇಂದ್ರೀಕರಣವಾಗಿತ್ತು ಮತ್ತು ಪ್ರಕೃತಿಯಲ್ಲಿನ ಕುತೂಹಲ ವಿದ್ಯಮಾನಗಳ ಕುರಿತು ಗಾಜಿನ ಸೂಚಕ ನಿರ್ದೇಶಕ ಒಳಗೊಂಡು ವಿವಿಧ ಮಹತ್ವದ ರಾಷ್ಟ್ರೀಯ ಸ್ಮಾರಕವನ್ನೊಳಗೊಂಡಿತ್ತು.
ಸೇತುವೆಯನ್ನು ನಿರ್ಮಾಣ ಮಾಡುವಾಗ ಕೆಲಸಗಾರರು ಎದುರಿಸಿದ ಅಪಾಯಕರ ಸನ್ನಿವೇಶಗಳನ್ನು ವರ್ಣಿಸುವ "ಅಪಾಯಕಾರಿ ಕೆಲಸಗಳು" ಎಂಬ ಪ್ರದರ್ಶನವನ್ನು ಸ್ಥಾಪಿಸುವ ಸಲುವಾಗಿ ಮಹಾದ್ವಾರವು ಪುನಃ ೨೦೦೩ ರಲ್ಲಿ ನಾಲ್ಕು ವಾರಗಳವರೆಗೆ ಮುಚ್ಚಲ್ಪಟ್ಟಿತು ಮತ್ತು ಕೆಲಸಗಾರರ ನೆನಪಿನಲ್ಲಿರುವ ಎರಡು ಹಾಳಾದ ಗಾಜಿನ ಲಕ್ಷಣದ ಕಿಟಕಿಗಳು ಸೇರಿದ್ದವು.
ಸೇತುವೆ ಚಾರಣ
೧೯೯೮ರಿಂದ ಸೇತುವೆ ಆರೋಹಣ ಸಂಸ್ಥೆಯು ಪ್ರವಾಸಿಗರಿಗೆ ಸೇತುವೆಯ ದಕ್ಷಿಣಾರ್ಧ ಭಾಗವನ್ನು ಏರಲು ಸಾಧ್ಯವಾಗಿಸಿತು. ಪ್ರವಾಸವು ದಿನವಿಡೀ ಮುಂಜಾವಿನಿಂದ ಸಂಜೆಯವರೆಗೆ ಜಾರಿಯಲ್ಲಿರುತ್ತಿತ್ತು ಮತ್ತು ವಿಪರೀತ ಬೀಸುಗಾಳಿಯಿದ್ದರೆ ಮಾತ್ರ ರದ್ದಾಗುತ್ತಿತ್ತು. ರಾತ್ರಿ ಆರೋಹಣವು ಕೂಡಾ ಅಲ್ಲಿ ಲಭ್ಯವಿರುತ್ತದೆ.
ಆರೋಹಿಗಳ ತಂಡಕ್ಕೆ ಹವಾಗುಣದ ಪರಿಸ್ಥಿತಿಗೆ ತಕ್ಕುದಾದ ರಕ್ಷಣಾ ಬಟ್ಟೆಗಳನ್ನು ಒದಗಿಸಿ ಆರೋಹಣದ ಮೊದಲು ಭೌಗೋಳಿಕ ಅಂಶಗಳ ಮೇಲೆ ವಿವರಣೆಯನ್ನು ನೀಡಲಾಗುತ್ತದೆ. ಆರೋಹಣದ ಮಧ್ಯೆ ಆರೋಹಕರು ಜೀವರಕ್ಷಕ ಹಗ್ಗದ ಮೂಲಕ ಭಧ್ರತೆ ಹೊಂದಿರುತ್ತಾರೆ. ಪ್ರತಿಯೊಂದು ಆರೋಹಣವು ಸೇತುವೆಯ ಪೂರ್ವಭಾಗದಿಂದ ಪ್ರಾರಂಭವಾಗುತ್ತದೆ ಮತ್ತು ತುದಿಯವರೆಗೆ ಮೇಲೇರುತ್ತದೆ. ಕೊನೆಯಲ್ಲಿ ಇದು ಪಶ್ಚಿಮ ಭಾಗವನ್ನು ಮುಟ್ಟುತ್ತದೆ. ಹಾಗೆಯೇ ಇದು ಮೂರುವರೆ ಘಂಟೆಗಳ ಅನುಭವವನ್ನು ನೀಡುತ್ತದೆ.
೨೦೦೬ರಲ್ಲಿ ಸೇತುವೆ ಆರೋಹಣ ಸಂಸ್ಥೆಯು ಸೇತುವೆಯ ಮೇಲಿನ ಛಾವಣಿಗೆ ಏರಲು ಪರ್ಯಾಯ ವಿಧಾನವನ್ನು ಪರಿಚಯಿಸಿತು. ಡಿಸ್ಕವರಿ ಆರೋಹಣವು ಆರೋಹಕರಿಗೆ ಸೇತುವೆಯ ತಳರೇಖೆಯವರೆಗೆ ಹೋಗಿ ಅದರ ಆಂತರಿಕ ರಚನೆಯನ್ನು ವೀಕ್ಷಿಸಲು ಅವಕಾಶ ನೀಡಿತು. ತಳರೇಖೆಯ ತುತ್ತ ತುದಿಯಿಂದ ಆರೋಹಕರು ಮೆಟ್ಟಿಲುಗಳನ್ನೇರುತ್ತಾ ಪ್ಲಾಟ್‌ಫಾರಂನ ತುತ್ತತುದಿಗೆ ತಲುಪಬಹುದು.
ಸೇತುವೆ ಆರೋಹಣ ಸಂಸ್ಥೆಯು ಅಕ್ಟೋಬರ್‍ ೧ ೨೦೦೮ ರಂದು ೧೦ ನೇ ವಾರ್ಷಿಕೋತ್ಸವವನ್ನು ಆಚರಿಸಿತು ಮತ್ತು ಪ್ರಪಂಚದಲ್ಲಿ ಇನ್ನಿತರ ಸೇತುವೆಗಳನ್ನು ಏರುವ ಸಾಧ್ಯಾಸಾಧ್ಯತೆಗಳನ್ನು ಅವಲೋಕಿಸಿತು. ಇದೀಗ, ನ್ಯೂಯಾರ್ಕ್ ನಗರದಲ್ಲಿರುವ ಬ್ರೂಕ್‌ಲಿನ್‌ ಸೇತುವೆಯ ಮೇಲೆ ಇಂತಹುದೇ ಆರೋಹಣ ಕಾರ್ಯಾಚರಣೆ ಆಯೋಜಿಸುವ ಬಗ್ಗೆ ಮಾತುಕತೆ ಆರಂಭವಾಗಿದೆ.
ಉತ್ಸವಾಚರಣೆಗಳು
ಆರಂಭದಿಂದಲೂ, ಈ ಸೇತುವೆ ರಾಷ್ಟ್ರೀಯ ಪ್ರತಿಷ್ಠೆ ಮತ್ತು ಪ್ರವಾಸಿ ಕೇಂದ್ರವೆಂದು ಬಿಂಬಿಸಲ್ಪಡುತ್ತಿದೆ. ೧೯೮೨ ‍ರಲ್ಲಿ, ಈ ಸೇತುವೆಯು ತನ್ನ ೫೦ನೇ ವರ್ಷದ ಉತ್ಸವಾಚರಣೆಯನ್ನು ಆಚರಿಸಿಕೊಂಡಿತು. ೧೯೩೨ ‌ರಲ್ಲಿ ಇದು ಆರಂಭವಾದ ನಂತರ, ಮೊದಲ ಬಾರಿಗೆ ಇಲ್ಲಿ ವಾಹನಗಳ ಓಡಾಟವನ್ನು ನಿಲ್ಲಿಸಲಾಯಿತು, ಮತ್ತು ಪಾದಚಾರಿಗಳಿಗೆ ದಿನದ ಸಮಯದಲ್ಲಿ ಓಡಾಟಕ್ಕೆ ಅವಕಾಶ ಕಲ್ಪಿಸಲಾಯಿತು. ಈ ಆಚರಣೆಗಳು ಡೊರ್ಮನ್ ಲೋಂಗ್‌ಅನ್ನು ಚಿತ್ರಿಸಿದ್ದ ಎಡ್ವರ್ಡ್ ಜಡ್ಜ್‌ರವರನ್ನು ಒಳಗೊಂಡಿತ್ತು.
೨೦೦೦‌ದ ಸಹಸ್ರ ವರ್ಷಾಚರಣೆಯ ನಂದರ್ಭ್ಹದಲ್ಲಿ ಸಿಡ್ನಿ ಹಾರ್ಬರ್ ಸೇತುವೆಯು ಶಾಶ್ವತತೆ ಅಕ್ಷರದೊಂದಿಗೆ, ತನ್ನ ಮೂಲ ರೂಪವನ್ನು, ಬಹಳ ವರ್ಷಗಳವರೆಗೆ ಕಲ್ಲಿನ ದಾರಿಯಲ್ಲಿ ಬಳಪದಲ್ಲಿ  ತಾಮ್ರದ ಹಾಳೆಯಲ್ಲಿ ತನ್ನ ಅನಕ್ಷರತೆಯ ಬಗೆಗಿನ ಕ್ರೊಧವನ್ನು ಕೆತ್ತಿದ ಅರ್ಥರ್ ಸ್ಟೇಸ್‌ರವರ ಕಾಣಿಕೆಯಾಯಿತು.
೨೦೦೦ನೇ ಇಸವಿಯ ಮೇ ತಿಂಗಳಿನಲ್ಲಿ ವಾಹನಗಳ ಮಾರ್ಗವನ್ನು ಪ್ರಮುಖವಾದ, ರಾಜಿಗಾಗಿ ನಡೆದ-"ಸಂದಾನಕ್ಕಾಗಿ ನಡೆ"-ಯ ನಡಿಗೆಗಾಗಿ ತಡೆಯಲಾಯಿತು. ಇದು ಅಬಾರಿಜಿನಲ್ ಸ್ಟೋಲನ್ ಜನರೇಷನ್‌‌ಗಾಗಿ ನಡೆದ ವಿಚಾರಣೆಯದ್ದಾಗಿತ್ತು. ಇದರ ಪ್ರಕಾರ ಆಸ್ಟ್ರೇಲಿಯ ಮೂಲದ ಮಕ್ಕಳನ್ನು ಒತ್ತಾಯಪೂರ್ವಕವಾಗಿ ಬಿಳಿಯ ಪಾಲಕರ ಸುಪರ್ದಿಗೆ ಒದಗಿಸಲಾಗಿತ್ತು. ಇದು ರಾಜ್ಯ ಸರ್ಕಾರದ ಯೋಜನೆಯ ಪ್ರಕಾರ ನಡೆದುದಾಗಿತ್ತು. ಸುಮಾರು ಹತ್ತುಲಕ್ಷ ಆಸ್ಟ್ರೇಲಿಯನ್ನರು ಸೇತುವೆಯನ್ನು ಸಂಜ್ಞಾತ್ಮಕವಾಗಿ ದಾಟಿದರು.
ಸಪ್ಟೆಂಬರ್ ಮತ್ತು ಅಕ್ಟೋಬರ್ ೨೦೦೦ದಲ್ಲಿ, ಸಿಡ್ನಿ ೨೦೦೦ ಓಲಂಪಿಕ್ಸ್ ಸಮಯದಲ್ಲಿ, ಈಸೇತುವೆಯು ಓಲಂಪಿಕ್ ರಿಂಗ್‍ಗಳಿಂದ ಸಿಂಗಾರ ಗೊಂಡಿತ್ತು. ಇದೂ ಕೂಡಾ ಓಲಂಪಿಕ್ ಜ್ಯೋತಿಯನ್ನು ಓಲಂಪಿಕ್ ಕ್ರೀಡಾಂಗಣಕ್ಕೆ ತೆಗೆದುಕೊಂಡು ಹೋಗುವ ಮಾರ್ಗವಾಗಿತ್ತು. ಪುರುಷರ ಮತ್ತು ಮಹಿಳೆಯರ ಓಲಂಪಿಕ್ ಮ್ಯಾರಥಾನ್‍ನಲ್ಲಿ, ಅವರು ಹೋಗಬೇಕಾದ ಮಾರ್ಗದಲ್ಲಿ ಈ ಸೇತುವೆಯೂ ಒಂದು ಭಾಗವಾಗಿತ್ತು. ಸಿಡಿಮದ್ದುಗಳ ಪ್ರದರ್ಶನವು ಸೇತುವೆಯ ಮೇಲೆ ಮುಕ್ತಾಯ ಸಮಾರಂಭದಲ್ಲಿ ಪೂರ್ಣಗೊಂಡಿತು. ಸೇತುವೆಯ ಪೂರ್ವಾಭಿಮುಖದಲ್ಲಿ ಪಟಾಕಿಗಳನ್ನು ನೇತುಹಾಕಿಡುತ್ತಿದ್ದರು.ಆದ್ದರಿಂದ ಈ ಭಾಗವು ಹೆಚ್ಚಾಗಿ ಉಪಯೋಗಿಸಲ್ಪಡುತ್ತಿತ್ತು.ಪ್ರಮುಖವಾಗಿ ಇದು ಹೊಸ ವರ್ಷದ ಹಿಂದಿನ ರಾತ್ರಿಯ ಆಚರಣೆಯಲ್ಲಿ ಹೆಚ್ಚಾಗಿ ನಡೆಯುತ್ತಿತ್ತು.
೨೦೦೫ರಲ್ಲಿ ಮಾರ್ಕ್‌ ವೆಬ್ಬರ್‌ ಎನ್ನುವಾತ ಈ ಸೇತುವೆಯೆ ಮೇಲೆ ವಿಲಿಯಮ್ಸ್‌ -ಬಿಎಮ್‌ಡಬ್ಲೂ ಫಾರ್ಮುಲಾ ಒನ್‌ ಕಾರನ್ನು ಓಡಿಸಿದ.
ಅಕ್ಟೋಬರ್‌ ೨೫, ೨೦೦೯ರಂದು ಎಂಟು ಪಥಗಳ ಟಾರು ರಸ್ತೆಯ ಮೇಲೆ ಟರ್ಫ್ ಅನ್ನು ಹಾಕಲಾಯಿತು. ಸುಮಾರು ೬೦೦೦ ಜನ ಸೇತುವೆಯ ಮೇಲೆ ಪಿಕ್‌ನಿಕ್ ಅನ್ನು ಆಚರಿಸಿದರು. ಅದೂ ಲೈವ್‌ ಮ್ಯೂಸಿಕ್‌ ಜೊತೆಗೆ. ವಾರ್ಷಿಕ ಆಚರಣೆಯನ್ನಾಗಿ ಮಾಡುವ ಸಲುವಾಗಿ ೨೦೧೦ರಲ್ಲಿ ಇದನ್ನು ಮತ್ತೆ ಆಚರಿಸಲಾಯಿತು.
thumb|upright|ಎಲ್‌ಇ‌ಡಿ ಕ್ಯಾಪ್‍ಗಳನ್ನು ಹಾಕಿಕೊಂಡಿರುವ ಪಾದಾಚಾರಿಗಳು, 75ನೇ ವಾರ್ಷಿಕೋತ್ಸವದಲ್ಲಿ
೭೫ನೇ ವಾರ್ಷಿಕೋತ್ಸವ
೨೦೦೭ರಲ್ಲಿ,ಇದರ ೭೫ನೇ ವರ್ಷಾಚರಣೆಯು, "ಬ್ರಿಡ್ಜಿಂಗ್ ಸಿಡ್ನಿ" ಎಂದು ಕರೆಯಲ್ಪಡುವ ಸಿಡ್ನಿಯ ಸಂಗ್ರಹಾಲಯದಲ್ಲಿ,ಪ್ರದರ್ಶನದೊಂದಿಗೆ ಸ್ಮಾರಕೋತ್ಸವವಾಯಿತು. ಹಿಸ್ಟೋರಿಕ್‌ ಹೌಸಸ್‌ ಟ್ರಸ್ಟ್, ಎಂಬ ಸಂಸ್ಥೆಯು ಒಂದು ಪ್ರದರ್ಶನವನ್ನು ಏರ್ಪಡಿಸಿತ್ತು.ಇದರಲ್ಲಿ ಅನೇಕ ಬಗೆಯ ಛಾಯಾ ಚಿತ್ರಗಳು, ವರ್ಣಚಿತ್ರಗಳು ಮತ್ತು ಬಹು ಅಪರೂಪವಾದ, ಹಿಂದೆಂದೂ ನೋಡಿರದ ಪರ್ಯಾಯ ಸೇತುವೆಗಳ ಮತ್ತು ಸುರಂಗಗಳ ನಕ್ಷೆ ಮತ್ತು ಸಂಕ್ಷಿಪ್ತ ಮಾಹಿತಿಗಳನ್ನು ಇಡಲಾಗಿತ್ತು.
೨೦೦೭ರ ಮಾರ್ಚ್ ೧೮ರಂದು,ಸಿಡ್ನಿ ಹಾರ್ಬರ್ ಬ್ರಿಡ್ಜ್ ತನ್ನ ೭೫ನೇ ವಾರ್ಷಿಕೋತ್ಸವವನ್ನು ಆಚರಿಸಿಕೊಂಡಿತು. ಈ ಸಂದರ್ಭವು,ಗವರ್ನರ್, ಮಾರೀ ಬಶೀರ್ ಹಾಗೂ ನ್ಯೂ ಸೌತ್ ವೇಲೀಯ ಪ್ರಧಾನಿ ಮೋರೀಸ್ ಲೆಮಾ ಅವರಿಂದ ರಿಬ್ಬನ್(ಪಟ್ಟಿ)ಕತ್ತರಿಸುವುದರೊಂದಿಗೆ ಸಂಕೇತಿಕವಾಯಿತು. ನಂತರ ಮಿಲ್ಸನ್‌ ಪಾಯಿಂಟ್‌ನಿಂದ ಅಥವಾ ಉತ್ತರ ಸಿಡ್ನಿಯಿಂದ ದಕ್ಷಿಣ ಭಾಗಕ್ಕೆ ಜನರಿಗೆ ಹೋಗಲು ಸೇತುವೆಯು ತೆರೆಯಲ್ಪಟ್ಟಿತು. ಪ್ರಮುಖವಾಗಿ ಸಿಬಿಡಿ ಯಲ್ಲಿ, ಹಲವಾರು ಮುಖ್ಯ ರಸ್ತೆಗಳನ್ನು, ಆ ದಿನದ ಮಟ್ಟಿಗೆ ನಿರ್ಭಂದಿಸಲಾಯಿತು. ಮೂಲವಾದಂತಹ ಧೂಮಪಾನ ಆಚರಣೆಯು ಸಂಜೆ ೭.೩೦ಕ್ಕೆ ಮುಖಕ್ತಾಯಗೊಂಡಿತ್ತು.
ಸುಮಾರು ೨೫೦,೦೦೦ ಜನರು(೫೦,೦೦೦ ಕ್ಕೂ ಹೆಚ್ಚು ಜನ ನೊಂದಾಯಿತವಾಗಿದ್ದರು) ಈ ಸಂದರ್ಭದಲ್ಲಿ ಪಾಲ್ಗೊಂಡಿದ್ದರು. ನಡೆದುಹೋಗುವವರಿಗೆಲ್ಲರಿಗೂ ನೆನಪಿನ ಕಾಣಿಕೆಯಾಗಿ, ದಟ್ಟಹಳದಿ ಬಣ್ಣದ ಟೋಪಿಗಳನ್ನು ವಿತರಿಸಿದ್ದರು. ಧ್ವನಿ ವ್ಯವಸ್ಥೆಗಳನ್ನು ಮಾಡುವುದಕ್ಕಾಗಿ ಧ್ವನಿವರ್ಧಕಗಳನ್ನು ಸೇತುವೆಯ ಉದ್ದಕ್ಕೂ ಕ್ರಮವಾಗಿ ಇಡಲಾಗಿತ್ತು ಇಡಲಾಗಿತ್ತು. ಪ್ರತಿಯೊಂದು ಸ್ಪೀಕರ್‌ ಕೂಡಾ ಕೆಲವೊಂದು ದಶಕದ ಉತ್ತಮ ಸಂಗೀತ ಮತ್ತು ಮ್ಯೂಸಿಕ್ ಅನ್ನು ಪ್ರಸಾರ ಮಾಡುತ್ತಿತ್ತು. (ಉದಾಹರಣೆಗೆ  ೧೯೭೫ರಲ್ಲಿ ಕಿಂಗ್‌ ಎಡ್ವರ್ಡ್ VIII, ಪದತ್ಯಾಗದ ಭಾಷಣ, ಗೌ ವಿಟ್‌ಲ್ಯಾಮ್‌ ಪಾರ್ಲಿಮೆಂಟ್‌ನಲ್ಲಿ ಮಾಡಿದ ಭಾಷಣ ಮುಂತಾದವುಗಳನ್ನು ಪ್ರಸಾರ ಮಾಡುತ್ತಿತ್ತು.) ಸೇತುವೆಯ ಮೇಲೆ ನಡೆದು ಹೋಗುತ್ತಿರುವ ಜನರಿಗೆ ಪ್ರತಿಹೆಜ್ಜೆಯಲ್ಲೂ ಇತಿಹಾಸದ ಒಂದು ಮಜಲನ್ನು ದಾಟಿ ಹೋದಂತೆ ಎನಿಸುತ್ತಿತ್ತು. ಸೂರ್ಯಾಸ್ತದ ನಂತರ ವಿದ್ಯುತ್ ದೀಪಗಳ ಪ್ರದರ್ಶನ ಆರಂಭವಾಗಿ ತಡರಾತ್ರಿಯವರೆಗೂ ಮುಂದುವರೆಯಿತು.ಸೇತುವೆಯು ವೈವಿಧ್ಯತೆಗಳಿಂದ ತುಂಬಿ ಹೋಗಿ, ಇದರ ರಚನಾತ್ಮಕ ಲಕ್ಷಣಗಳನ್ನು ಪ್ರಕಾಶಿಸುವುದಕ್ಕಾಗಿ ವಿವಿಧ ಬಣ್ಣಗಳ ದೀಪಗಳನ್ನು ವಿನ್ಯಾಸಗೊಳಿಸಲಾಗಿತ್ತು. ಸಂಜೆಯ ಹೊತ್ತಿಗೆ ಹೊಳೆಯುವ ಹಸಿರು ಟೋಪಿಗಳ ಬದಲಾಗಿ, ಎಲ್‌ಇಡಿ ಲೈಟನ್ನೊಳಗೊಂಡ ಕೇಸರಿ ಬಣ್ಣದ ಟ್ಪೋಪಿಗಳನ್ನು ಹಾಕಿದ್ದರು. ಸಂಜೆ ೮.೩೦ಕ್ಕೆ ಸೇತುವೆಯನ್ನು ಪಾದಚಾರಿಗಳಿಗೆ ನಿರ್ಭಂದಿಸಲಾಯಿತು
ಹೊಸ ವರ್ಷದ ಹಿಂದಿನ ರಾತ್ರಿ
The effects have been as follows: thumb|2008ರಲ್ಲಿ ಹೊಸ ವರ್ಷದ ಸಂಭ್ರಮಾಚರಣೆಯಲ್ಲಿ ಸಿಡಿಮದ್ದು ಸಿಡಿಸುವ ಸಂಭ್ರಮ. ಕಮಾನಿಗಡ್ಡವಾಗಿ ಸೂರ್ಯನ ರೀತಿಯ ವಿನ್ಯಾಸ
ಹೊಸ ವರ್ಷಕ್ಕೆ ಕ್ಷಣ ಗಣನೆಯ ಕುರಿತಾದ ಗಡಿಯಾರವನ್ನು ಕೂಡ ಸೇತುವೆಯ ಮೇಲೆ ಹಾಕಿರಲಾಗಿತ್ತು.
ಉಲ್ಲೇಖನಗಳು
There the proud arch Colossus like bestride Yon glittering streams and bound the strafing tide. ಸಿಡ್ನಿ ಕೋವ್‍ನ ಭವಿಷ್ಯಾತ್ಮಕ ಒಳಹೊಳಹುಗಳುಳ್ಳ ಬರಹವನ್ನು ಚಾರ್ಲ್ಸ್ ಡಾರ್ವಿನ್‌ನ ಮುತ್ತಜ್ಜ ಎರಾಸ್ಮಸ್ ಡಾರ್ವಿನ್ ತನ್ನ ಕವನ ’ವಿಸಿಟ್‌ ಹೊಪ್ ಟು ಸಿಡ್ನಿ ಕೊವ್, ನಿಯರ್ ಬಾಟನಿ ಬೇ’, (೧೭೮೯) ಎಂಬುದರಲ್ಲಿ ಬರೆದಿದ್ದಾನೆ.
To get on in Australia, you must make two observations. Say, "You have the most beautiful bridge in the world" and "They tell me you trounced England again in the cricket." The first statement will be a lie. Sydney Bridge [sic] is big, utilitarian and the symbol of Australia, like the Statue of Liberty or the Eiffel Tower. But it is very ugly. No Australian will admit this. ಜೇಮ್ಸ್ ಮಿಶೆನರ್‌ ತನ್ನ ಪುಸ್ತಕ ರಿಟರ್ನ್‌ ಟು ಪಾರಡೈಸ್‌ ಪುಸ್ತಕದಲ್ಲಿ ಸಿಡ್ನಿ ಹಾರ್ಬರ್ ಬ್ರಿಡ್ಜ್‌ನ ಕುರಿತಾಗಿ ಬರೆದಿದ್ದಾರೆ. (೧೯೫೧).
...you can see it from every corner of the city, creeping into frame from the oddest angles, like an uncle who wants to get into every snapshot. From a distance it has a kind of gallant restraint, majestic but not assertive, but up close it is all might. It soars above you, so high that you could pass a ten-storey building beneath it, and looks like the heaviest thing on earth. Everything that is in it – the stone blocks in its four towers, the latticework of girders, the metal plates, the six-million rivets (with heads like halved apples) – is the biggest of its type you have ever seen... This is a great bridge. ಸಿಡ್ನಿ ಹಾರ್ಬರ್ ಬ್ರಿಡ್ಜ್ ಬಗೆಗಿನ,ಅಮೇರಿಕಾದ ಸಂಚಾರಿ ಬರಹಗಾರ ಬಿಲ್ ಬ್ರೈಸನ್‌ನ ಅಭಿಪ್ರಾಯಗಳು,ಆತನ ಡೌನ್ ಅಂಡರ್,(೨೦೦೨). ಎಂಬ ಪುಸ್ತಕದಲ್ಲಿದೆ.
thumb|center|700px|ಸಿಡ್ನಿ ಹಾರ್ಬರ್ ಸೇತುವೆಯನ್ನು ಕಿರಿಬಿಲ್ಲಿ ಉತ್ತರ ದಡದಿಂದ ಕಾಣುತ್ತಿರುವುದು. ಎಡದಲ್ಲಿ ಸಿಡ್ನಿ ಒಪೆರಾ ಹೌಸ್ ಅನ್ನು ಕಾಣಬಹುದಾಗಿದೆ.
ಬಾಹ್ಯ ಕೊಂಡಿಗಳು‌
ವೆಬ್‌ಕ್ಯಾಮ್ಸ್
ಚಿತ್ರಗಳು:
ವರ್ಗ:ಆಸ್ಟ್ರೇಲಿಯನ್ ನ್ಯಾಷನಲ್‌ ಹೆರಿಟೇಜ್‌ ಲಿಸ್ಟ್‌ ವರ್ಗ:1962ರಲ್ಲಿ ಪೂರ್ಣಗೊಂಡ ಸೇತುವೆಗಳು ವರ್ಗ:ಸಿಡ್ನಿಯಲ್ಲಿ ಸೇತುವೆಗಳು ವರ್ಗ:ಐತಿಹಾಸಿಕ ಸಿವಿಲ್ ಎಂಜಿನಿಯರಿಂಗ್ ಹೆಗ್ಗುರುತುಗಳು ವರ್ಗ:ಆಸ್ಟ್ರೇಲಿಯಾದ ರೈಲ್ವೆ ಸೇತುವೆಗಳು ವರ್ಗ:ರಸ್ತೆ-ರೈಲ್ವೆ ಸೇತುವೆಗಳು ವರ್ಗ:ಸಿಡ್ನಿ ಬಂದರು ವರ್ಗ:ಸಿಡ್ನಿ ಬಂದರಿನ ಹೊಸ ವರ್ಷದ ಹಿಂದಿನ ರಾತ್ರಿಯ ಪಟಾಕಿಗಳು ವರ್ಗ:ಕಮಾನು ಸೇತುವೆಗಳ ಮೇಲೆ ವರ್ಗ:ಆಸ್ಟ್ರೇಲಿಯಾದ ಸುಂಕದ ಸೇತುವೆಗಳು ವರ್ಗ:ಆಸ್ಟ್ರೇಲಿಯಾದ ಸುಂಕದ ರಸ್ತೆಗಳು ವರ್ಗ:ಸಿಡ್ನಿಯ ಪ್ರವಾಸಿಗರ ಆಕರ್ಷಣೆಗಳು
ಶೇಖರ್ ಕಪೂರ್
ಶೇಖರ್ ಕಪೂರ್ (6 ಡಿಸೆಂಬರ್ 1945) ಮೆಚ್ಚುಗೆ ಗಳಿಸಿದ ಭಾರತೀಯ ಚಲನಚಿತ್ರ ನಿರ್ದೇಶಕ, ನಿರ್ಮಾಪಕ ಹಾಗು ನಟ. ಅವರು ಭಾರತೀಯ ದುಷ್ಕರ್ಮಿ ಫೂಲನ್ ದೇವಿಯ ಜೀವನ ಚರಿತ್ರೆಯಾಧಾರಿತ ಹಿಂದಿ ಚಲನಚಿತ್ರ ಬ್ಯಾಂಡಿಟ್ ಕ್ವೀನ್ ಚಿತ್ರದಿಂದ ಜನಪ್ರಿಯತೆಗೆ ಏರಿದರು. ಕ್ವೀನ್ ಎಲಿಜಬೆತ್ (ಎಲಿಜಬೆತ್ ಮತ್ತು ಅದರ ಉತ್ತರಭಾಗ ಗೋಲ್ಡನ್ ಏಜ್) ಅವರ ಐತಿಹಾಸಿಕ ಚಿತ್ರಗಳು ಅತ್ಯುತ್ತಮ ಚಿತ್ರ ಮತ್ತು ಕೇಟ್ ಬ್ಲ್ಯಾಂಚೆಟ್ಟಿಗೆ ಅತ್ಯುತ್ತಮ ನಟಿ ಸೇರಿದಂತೆ 7 ಅಕಾಡೆಮಿ ಪ್ರಶಸ್ತಿಗಳಿಗೆ ನಾಮನಿರ್ದೇಶನಗಳನ್ನು ಗಳಿಸಿಕೊಂಡಿತು.
ಆರಂಭಿಕ ಜೀವನ
ಕಪೂರ್ ಈಗ ಪಾಕಿಸ್ತಾನದಲ್ಲಿರುವ ಲಾಹೊರಿನಲ್ಲಿ ವೈದ್ಯರಾದ ಕುಲಭೂಶಣ ಕಪೂರ್ ಹಾಗು ಪತ್ರಕರ್ತೆ-ರಂಗಭೂಮಿ ನಟಿ ಶೀಲ್ ಕಾಂತಾ ದಂಪತಿಗಳಿಗೆ ಜನಿಸಿದರು .ಇವರು ಬಾಲಿವುಡ್ ನಟರಾದ ದೇವ್ ಆನಂದ್ ಹಾಗು ವಿಜಯ್ ಆನಂದ್ ಇವರ ಸಹೋದರ ಅಳಿಯ .ಇವರನ್ನು ಚಿತ್ರರಂಗಕ್ಕೆ ಹೋಗಲು ಇವರ ತಂದೆ ವಿರೋಧಿಸಿದರಿಂದ ಸಂತ ಸ್ತೀಫನ್ ಕಾಲೇಜಿನಲ್ಲಿ ಅರ್ಥಶಾಸ್ತ್ರಾಧ್ಯಯನ ಮಾಡಿ ಇಂಗ್ಲೆಂಡಿನಲ್ಲಿ ಚರ್ಟೆಡ್ ಅಕ್ಕೌಂಟಂಟ್ ಆಗಿ ಕೆಲಸ ಪ್ರಾರಂಭಿಸಿದರು.
ಪ್ರಶಸ್ತಿ-ಪುರಸ್ಕಾರಗಳು
೨೦೦೨ರಲ್ಲಿ ಭಾರತ ಸರ್ಕಾರ ಭಾರತದ ನಾಲ್ಕನೆ ಅತ್ಯುನ್ನತ ನಾಗರಿಕ ಪ್ರಶಸ್ತಿಯಾದ ಪದ್ಮಶ್ರೀ ಪ್ರಶಸ್ತಿಯನ್ನು ಶೇಖರ್ ಕಪೂರರಿಗೆ ನೀಡಿತು.
ಉಲ್ಲೇಖಗಳು
ವರ್ಗ:ಭಾರತೀಯ ನಟರು ವರ್ಗ:ಚಲನಚಿತ್ರ ನಟರು ವರ್ಗ:ನಿರ್ದೇಶಕರು ವರ್ಗ:೧೯೪೫ ಜನನ ವರ್ಗ:ಪದ್ಮಶ್ರೀ ಪ್ರಶಸ್ತಿ ಪುರಸ್ಕೃತರು ವರ್ಗ:ಭಾರತೀಯ ಚಲನಚಿತ್ರ ನಿರ್ದೇಶಕರು
ಪಳೆಯುಳಿಕೆ
thumb|200px|ಮೂರು ಸಣ್ಣ ಸಾಲಿಗ್ರಾಮ ಪಳೆಯುಳಿಕೆಗಳು; ಪ್ರತಿಯೊಂದೂ ಸರಿಸುಮಾರಾಗಿ 1.5 ಸೆಂ.ಮೀ.ಯಷ್ಟು ಅಗಲವಾಗಿವೆ. right|thumb|200px|ಅಟಾಹ್‌ನ ಗ್ರೀನ್‌ ರಿವರ್‌ ಸ್ತರಕ್ಕೆ ಸೇರಿದ ಪ್ರಿಸ್ಕಾಕ್ಯಾರಾ ಲಿಯೋಪ್ಸ್‌ ಎಂಬ ಈಯಸೀನ್‌‌ ಕಾಲದ ಪಳೆಯುಳಿಕೆ ಮೀನು thumb|right|200px|ಶಿಲಾರೂಪದ ಮರಅಂತರ್‌‌ಖನಿಜ ನಿಕ್ಷೇಪಣ ಪ್ರಕ್ರಿಯೆಯಲ್ಲಿ ಮರ ಮತ್ತು ತೊಗಟೆಯ ಆಂತರಿಕ ರಚನೆಯನ್ನು ಕಾಯ್ದುಕೊಂಡುಹೋಗಲಾಗುತ್ತದೆ. ಪಳೆಯುಳಿಕೆಗಳು ('ಫಾಸಿಲ್ಸ್‌‌' ಎಂಬ ಪದವು ಲ್ಯಾಟಿನ್‌‌ ಭಾಷೆಯ ಫಾಸಸ್‌  ಎಂಬ ಪದದಿಂದ ಬಂದಿದ್ದು, ಅಕ್ಷರಶಃ ಇದು "ಅಗೆಯುವಿಕೆಗೆ ಒಳಗಾಗಿರುವ" ಎಂಬ ಅರ್ಥವನ್ನು ನೀಡುತ್ತದೆ) ಪ್ರಾಚೀನ ಕಾಲಕ್ಕೆ ಅಥವಾ ತೀರಾ ಹಿಂದಿನ ಕಾಲಕ್ಕೆ ಸೇರಿರುವ ಪ್ರಾಣಿಗಳು, ಸಸ್ಯಗಳು, ಮತ್ತು ಇತರ ಜೀವಿಗಳ ಸಂರಕ್ಷಿಸಲ್ಪಟ್ಟ ಅವಶೇಷಗಳು ಅಥವಾ ಕುರುಹುಗಳು ಆಗಿವೆ. ಆವಿಷ್ಕರಿಸಲ್ಪಟ್ಟ ಮತ್ತು ಆವಿಷ್ಕರಿಸಲ್ಪಡದ ಎರಡೂ ಪ್ರಕಾರಗಳಿಗೆ ಸೇರಿದ ಪಳೆಯುಳಿಕೆಗಳ ಪೂರ್ಣತೆ, ಮತ್ತು ಜೀವ್ಯವಶೇಷಗಳುಳ್ಳ (ಪಳೆಯುಳಿಕೆಯನ್ನು-ಒಳಗೊಂಡಿರುವ) ಬಂಡೆಯ ಸ್ತರಗಳು ಮತ್ತು ಸಂಚಿತ ಪದರಗಳಲ್ಲಿನ (ಸ್ತರಶ್ರೇಣಿಗಳು) ಅವುಗಳ ಇರಿಸುವಿಕೆಯು ಪಳೆಯುಳಿಕೆಯ ದಾಖಲೆ  ಎಂದು ಕರೆಸಿಕೊಳ್ಳುತ್ತದೆ. ಭೂವೈಜ್ಞಾನಿಕ ಕಾಲದ ಉದ್ದಗಲಕ್ಕೂ ಇದ್ದ ಪಳೆಯುಳಿಕೆಗಳ ಅಧ್ಯಯನ, ಅವು ಹೇಗೆ ರೂಪುಗೊಂಡವು, ಮತ್ತು ವರ್ಗಗಳ (ಜೀವಿವಿಕಾಸದ) ನಡುವಿನ ವಿಕಸನೀಯ ಸಂಬಂಧಗಳ ಸ್ವರೂಪವೆಂಥದು ಇವೇ ಮೊದಲಾದ ವಿಷಯಗಳು, ಪ್ರಾಗ್ಜೀವಶಾಸ್ತ್ರ ವಿಜ್ಞಾನದ ಕೆಲವೊಂದು ಅತ್ಯಂತ ಪ್ರಮುಖ ಕಾರ್ಯಚಟುವಟಿಕೆಗಳಾಗಿವೆ. ಇಂಥದೊಂದು ಸಂರಕ್ಷಿಸಲ್ಪಟ್ಟ ಮಾದರಿಯು ಒಂದು ವೇಳೆ ಒಂದಷ್ಟು ಕನಿಷ್ಟ ವಯಸ್ಸಿಗಿಂತಲೂ ಹಳೆಯದಾಗಿದ್ದಲ್ಲಿ, ಅದು ಒಂದು "ಪಳೆಯುಳಿಕೆ" ಎಂದು ಕರೆಸಿಕೊಳ್ಳುತ್ತದೆ; ಮತ್ತು ಈ ಕನಿಷ್ಟ ವಯಸ್ಸು ಬಹುತೇಕ ವೇಳೆ 10,000 ವರ್ಷಗಳಷ್ಟು ಹಿಂದಿರುವ ಇಚ್ಛಾನುಸಾರವಾದ ದಿನಾಂಕವಾಗಿರುತ್ತದೆ.
ಆದ್ದರಿಂದ, ಹಾಲಸೀನ್‌ ಕಲ್ಪದ ಕಾಲದ ಪ್ರಾರಂಭದಲ್ಲಿನ ಅತ್ಯಂತ ಕಿರಿಯ ಪಳೆಯುಳಿಕೆಯಿಂದ ಮೊದಲ್ಗೊಂಡು, ಹಲವಾರು ಶತಕೋಟಿ ವರ್ಷಗಳಷ್ಟು ಹಳೆಯದಾದ ಆರ್ಕಿಯನ್‌ ಯುಗದ ಮಹಾಕಲ್ಪಕ್ಕೆ ಸೇರಿದ ಅತ್ಯಂತ ಹಳೆಯ ಪಳೆಯುಳಿಕೆಯವರೆಗೆ, ಪಳೆಯುಳಿಕೆಗಳ ವಯಸ್ಸಿನ ವ್ಯಾಪ್ತಿಯಿರುತ್ತದೆ. ಕೆಲವೊಂದು ಬಂಡೆಯ ಸ್ತರಶ್ರೇಣಿಗಳೊಂದಿಗೆ ನಿರ್ದಿಷ್ಟ ಪಳೆಯುಳಿಕೆಗಳು ಸಂಬಂಧಹೊಂದಿದ್ದವು ಎಂಬ ವೀಕ್ಷಣೆಗಳು, 19ನೇ ಶತಮಾನದಲ್ಲಿ ಆರಂಭಿಕ ಭೂವಿಜ್ಞಾನಿಗಳು ಒಂದು ಭೂವೈಜ್ಞಾನಿಕ ಕಾಲಪ್ರಮಾಣವನ್ನು ಗುರುತಿಸುವುದಕ್ಕೆ ಕಾರಣವಾದವು. 20ನೇ ಶತಮಾನದ ಆರಂಭದಲ್ಲಿ ಕಂಡುಬಂದ ರೇಡಿಯೋಮಾಪನದ ಕಾಲನಿರ್ಣಯ ಕೌಶಲಗಳ ಅಭಿವೃದ್ಧಿಯು, ಹಲವಾರು ಸ್ತರಶ್ರೇಣಿಗಳ ಸಂಖ್ಯಾತ್ಮಕ ಅಥವಾ "ಪರಿಪೂರ್ಣ" ವಯಸ್ಸನ್ನು ಮತ್ತು ಅದು ಒಳಗೊಂಡಿದ್ದ ಪಳೆಯುಳಿಕೆಗಳನ್ನು ತನ್ಮೂಲಕ ನಿರ್ಣಯಿಸುವಲ್ಲಿ ಭೂವಿಜ್ಞಾನಿಗಳಿಗೆ ಅವಕಾಶ ನೀಡಿತು.
ಅಸಾಧಾರಣವಾದ ಪಳೆಯುಳಿಕೆಯಾಗುವಿಕೆಯ ಸ್ಥಳಗಳು
ಅಸಾಧಾರಣವಾದ ಸಂರಕ್ಷಣಾ ವ್ಯವಸ್ಥೆಯೊಂದಿಗಿನ, ಕೆಲವೊಮ್ಮೆ ಸಂರಕ್ಷಿಸಲ್ಪಟ್ಟ ಮೃದು ಅಂಗಾಂಶಗಳನ್ನು ಒಳಗೊಂಡಿರುವ ಪಳೆಯುಳಿಕೆ ತಾಣಗಳನ್ನು, ಲಾಗರ್‌ಸ್ಟಾಟೆ ತಾಣಗಳು (ಶೇಖರಣಾ ಸ್ಥಳಗಳು) ಎಂದು ಕರೆಯಲಾಗುತ್ತದೆ. ಕನಿಷ್ಟತಮ ಬ್ಯಾಕ್ಟೀರಿಯಾವನ್ನು ಹೊಂದಿರುವ ಮತ್ತು ಆ ಕಾರಣಕ್ಕಾಗಿಯೇ ವಿಘಟನೆಯು ವಿಳಂಬಗೊಳ್ಳಲು ಕಾರಣವಾಗಿರುವ, ಆಮ್ಲಜನಕದ ಕೊರತೆಯ ಒಂದು ಪರಿಸರದಲ್ಲಿನ ಸತ್ತದೇಹದ ಹೂಳುವಿಕೆಯಿಂದಾಗಿ ಈ ಸ್ತರಗಳು ರೂಪುಗೊಂಡಿರುವ ಸಾಧ್ಯತೆಗಳಿರುತ್ತವೆ. ಕ್ಯಾಂಬ್ರಿಯನ್‌‌ ಅವಧಿಯಿಂದ ವರ್ತಮಾನದ ಕಾಲದವರೆಗಿನ ಭೂವೈಜ್ಞಾನಿಕ ಕಾಲದಲ್ಲಿ ಲಾಗರ್‌ಸ್ಟಾಟೆ ತಾಣಗಳು ಹಬ್ಬುತ್ತವೆ. ವಿಶ್ವಾದ್ಯಂತದ ನಿಖರತೆಗೆ-ಸಮೀಪದ, ಪಳೆಯುಳಿಕೆಯಾಗುವಿಕೆಯ ಕೆಲವೊಂದು ಅತ್ಯುತ್ತಮ ಉದಾಹರಣೆಗಳು ಹೀಗಿವೆ: ಕ್ಯಾಂಬ್ರಿಯನ್‌‌ ಅವಧಿಯ ಮಾವೋಟಿಯಾನ್‌ಷಾನ್‌‌ ಜೇಡಿ ಪದರಗಲ್ಲುಗಳು ಮತ್ತು ಬರ್ಗೆಸ್‌ ಜೇಡಿ ಪದರಗಲ್ಲು, ಡಿವೋನಿಯನ್‌ ಭೂಸ್ತರದ ಹನ್ಸ್‌ರುಕ್‌ ಸ್ಲೇಟುಕಲ್ಲುಗಳು, ಜುರಾಸಿಕ್‌‌ ಅವಧಿಯ ಸೊಲ್ನ್‌ಹೋಫೆನ್‌‌ ಸುಣ್ಣದ ಕಲ್ಲು, ಹಾಗೂ ಕಾರ್ಬನಿಫರಸ್‌ ಕಾಲದ ಮೆಝಾನ್‌‌ ಕೊಲ್ಲಿ ತಾಣಗಳು.
ಅತ್ಯಂತ ಹಿಂದಿನ ಜೀವ್ಯವಶೇಷಗಳುಳ್ಳ ತಾಣಗಳು
thumb|right|200px|ಬೊಲಿವಿಯಾ, ದಕ್ಷಿಣ ಅಮೆರಿಕಾಗಳಿಗೆ ಸೇರಿದ ಕೆಳಗಿನ ವರ್ಗದ ಜೀವ ಪ್ರಾರಂಭಿಕ ಸ್ಟ್ರೊಮ್ಯಾಟೊಲೈಟ್‌‌ಗಳು ಸ್ಟ್ರೊಮ್ಯಾಟೊಲೈಟ್‌‌ಗಳು ಭೂಮಿಯ ಅತ್ಯಂತ ಹಳೆಯ ಪಳೆಯುಳಿಕೆಗಳಾಗಿದ್ದು, ಸಂಚಯ ಮತ್ತು ಇತರ ಅವಕ್ಷೇಪಕಗಳು ಪದರದ ಮೇಲೆ ಪದರದಂತೆ ಜೋಡಿಸಲ್ಪಟ್ಟಿದ್ದರಿಂದ ರೂಪುಗೊಂಡಿರುವ ಬಂಡೆಯನ್ನು ಇವು ಒಳಗೊಂಡಿರುತ್ತವೆ. ಈಗ-ಅಪರೂಪದ್ದಾಗಿರುವ (ಆದರೆ ಜೀವಂತವಾಗಿರುವ) ಸ್ಟ್ರೊಮ್ಯಾಟೊಲೈಟ್‌ಗಳ ಅಧ್ಯಯನಗಳನ್ನು (ನಿರ್ದಿಷ್ಟವಾಗಿ ಹೇಳುವುದಾದರೆ, ಕೆಲವೊಂದು ನೀಲಿ-ಹಸಿರು ಬ್ಯಾಕ್ಟೀರಿಯಾವನ್ನು) ಆಧರಿಸಿ ಹೇಳುವುದಾದರೆ, ಸಂಚಯಗಳನ್ನು ಸೆಳೆಯಬಲ್ಲ ತಮ್ಮ ಸಾಮರ್ಥ್ಯದ ಮೂಲಕ ಸೂಕ್ಷ್ಮಜೀವಿಗಳ ದಪ್ಪ ಪದರಗಳು ಸ್ಟ್ರೊಮ್ಯಾಟೋಲೈಟಿಕ್‌‌ ಪಳೆಯುಳಿಕೆಯ ರಚನೆಗಳ ಬೆಳವಣಿಗೆಗೆ ಜೀವಜನ್ಯವಾದ ರೀತಿಯಲ್ಲಿ ಮಧ್ಯಸ್ಥಿಕೆ ವಹಿಸಿರುವುದು ಕಂಡುಬರುತ್ತದೆ. ಆದಾಗ್ಯೂ, ಸ್ಟ್ರೊಮ್ಯಾಟೋಲೈಟಿಕ್‌‌ ಬೆಳವಣಿಗೆಗೆ ಸಂಬಂಧಿಸಿದಂತಿರುವ ಅಜೀವಕ ಕಾರ್ಯವಿಧಾನಗಳೂ ಸಹ ತಿಳಿದುಬಂದಿದ್ದು, ನಿರ್ದಿಷ್ಟ ಸ್ತರಗಳ ಜೈವಿಕ ಉತ್ಪತ್ತಿಗೆ ಸಂಬಂಧಿಸಿದಂತಿರುವ, ದಶಕಗಳಷ್ಟು ಸುದೀರ್ಘವಾದ ಮತ್ತು ಕೆಲವೊಮ್ಮೆ-ವಿವಾದಾಸ್ಪದವಾದ ವೈಜ್ಞಾನಿಕ ಚರ್ಚೆಗೆ ಅವು ಕಾರಣವಾಗಿವೆ; ಅದರಲ್ಲೂ ವಿಶೇಷವಾಗಿ ಕೆಳಗಿನ ಮಹಾಕಲ್ಪದಿಂದ ಮಧ್ಯದ ಆರ್ಕಿಯನ್‌ ಯುಗದ ಮಹಾಕಲ್ಪದವರೆಗಿನ ನಿರ್ದಿಷ್ಟ ಸ್ತರಗಳಿಗೆ ಇದು ಹೆಚ್ಚು ಅನ್ವಯಿಸುತ್ತದೆ.
ಆರ್ಕಿಯನ್‌ ಯುಗದ ಅಂತ್ಯದಿಂದ ಮಧ್ಯದ ಜೀವ ಪ್ರಾರಂಭಿಕ ಮಹಾಕಲ್ಪದವರೆಗಿನ ಸ್ಟ್ರೊಮ್ಯಾಟೊಲೈಟ್‌ಗಳು ಸಯನೊಬ್ಯಾಕ್ಟೀರಿಯಾದ (ಹಿಂದೆ ಇವು ನೀಲಿ-ಹಸಿರು "ಪಾಚಿಗಳು" ಎಂದು ಕರೆಯಲ್ಪಡುತ್ತಿದ್ದವು) ಭಾರೀ ಸಮುದಾಯಗಳಿಂದ ಬಹುತೇಕವಾಗಿ ರೂಪುಗೊಂಡವು ಎಂಬುದು ಅತ್ಯಂತ ವ್ಯಾಪಕವಾಗಿ ಅಂಗೀಕರಿಸಲ್ಪಟ್ಟಿದೆ. ಅಷ್ಟೇ ಅಲ್ಲ, ಅವುಗಳ ದ್ಯುತಿಸಂಶ್ಲೇಷಕ ಚಯಾಪಚಯ ಕ್ರಿಯೆಯ ಆಮ್ಲಜನಕ ಉಪೋತ್ಪನ್ನವು, ಮೊದಲಿಗೆ ಭೂಮಿಯ ಭಾರೀ ಬಣ್ಣಬಣ್ಣದ ಪಟ್ಟಿಯ ಕಬ್ಬಿಣ ಸ್ತರಗಳನ್ನು ಹಾಗೂ ತರುವಾಯದಲ್ಲಿ ಆಮ್ಲಜನಕದಿಂದ ತುಂಬಿದ ಭೂಮಿಯ ವಾತಾವರಣವನ್ನು ಉಂಟುಮಾಡಿತು ಎಂಬುದೂ ಸಹ ಅತ್ಯಂತ ವ್ಯಾಪಕವಾಗಿ ಅಂಗೀಕರಿಸಲ್ಪಟ್ಟಿದೆ.
ಇದು ಅತ್ಯಂತ ಅಪರೂಪವಾಗಿದೆಯಾದರೂ, ಜೀವಕೋಶಗಳನ್ನು ಹೋಲುವ ಸೂಕ್ಷ್ಮರಚನೆಗಳು ಸ್ಟ್ರೊಮ್ಯಾಟೊಲೈಟ್‌ಗಳ ಒಳಗೆ ಕೆಲವೊಮ್ಮೆ ಕಂಡುಬರುತ್ತವೆ; ಆದರೆ ಇವೂ ಸಹ ವೈಜ್ಞಾನಿಕ ಚರ್ಚೆಯ ಮೂಲವಾಗಿವೆ. ಹೇರಳವಾದ ಸೂಕ್ಷ್ಮಪಳೆಯುಳಿಕೆಗಳನ್ನು ಗನ್‌ಫ್ಲಿಂಟ್‌ ಚಕಮಕಿಯಂಥ ಬೆಣಚುಕಲ್ಲು ಒಳಗೊಂಡಿದ್ದು, ಈ ಸೂಕ್ಷ್ಮಪಳೆಯುಳಿಕೆಗಳು 2.0 ಗಿಗಾ ವರ್ಷದ ಸೂಕ್ಷ್ಮಜೀವಿಗಳ ಒಂದು ವೈವಿಧ್ಯಮಯ ಒಕ್ಕೂಟ ಎಂಬುದಾಗಿ ವ್ಯಾಪಕವಾಗಿ ಅಂಗೀಕರಿಸಲ್ಪಟ್ಟಿವೆ.
ಇದಕ್ಕೆ ವ್ಯತಿರಿಕ್ತವಾಗಿ, ಪಶ್ಚಿಮದ ಆಸ್ಟ್ರೇಲಿಯಾದಲ್ಲಿನ 3.4 ಗಿಗಾ ವರ್ಷದ ವ್ಯಾರವೂನಾ ಸಮೂಹಕ್ಕೆ ಸೇರಿದ, ಸಾಮಾನ್ಯವಾಗಿ ಭಾವಿಸಲಾದ ಪಳೆಯುಳಿಕೆಯ ಸಯನೊಬ್ಯಾಕ್ಟೀರಿಯಾ ಜೀವಕೋಶಗಳು ವಿವಾದದಲ್ಲಿವೆ; ಅಜೀವಕ ಪ್ರಕ್ರಿಯೆಗಳನ್ನು ತಳ್ಳಿಹಾಕಲು ಆಗದಿರುವುದೇ ಇದಕ್ಕೆ ಕಾರಣ. ವ್ಯಾರವೂನಾ ಸೂಕ್ಷ್ಮರಚನೆಗಳು ಸಯನೊಬ್ಯಾಕ್ಟೀರಿಯಾ ಆಗಿವೆ ಎಂಬುದರ ದೃಢೀಕರಣವು, ನಮ್ಮ ಅರ್ಥೈಸಿಕೊಳ್ಳುವಿಕೆಯ ಮೇಲೆ ಗಾಢವಾದ ಪ್ರಭಾವವನ್ನು ಬೀರುತ್ತದೆ; ಅಂದರೆ, ಪ್ರಮುಖ ವಿಕಸನೀಯ ಮೈಲಿಗಲ್ಲುಗಳನ್ನು ಕಾಲದ ವ್ಯಾಪ್ತಿಯಲ್ಲಿ ಮತ್ತಷ್ಟು ಹಿಂದಕ್ಕೆ ತಳ್ಳುವ ಮೂಲಕ, ಆರಂಭಿಕ ಜೀವವು ಹೇಗೆ ಮತ್ತು ಯಾವಾಗ ವೈವಿಧ್ಯಗೊಳಿಸಲ್ಪಟ್ಟಿತು ಎಂಬ ಅಂಶದ ಮೇಲೆ ಇದು ಬೆಳಕು ಚೆಲ್ಲುತ್ತದೆ. ಈ ಅತ್ಯಂತ ಹಳೆಯ ಪಳೆಯುಳಿಕೆಗಳ ಮುಂದುವರಿದ ಅಧ್ಯಯನವು, ಪೂರಕವಾಗುವ ಜಾತಿವಿಕಾಸದ ಆಣ್ವಿಕ ಮಾದರಿಗಳ ವ್ಯತ್ಯಾಸಗಳನ್ನು ನಿರ್ಣಯಿಸುವಲ್ಲಿ ಸರ್ವೋತ್ಕೃಷ್ಟವಾಗಿದೆ.
ಪಳೆಯುಳಿಕೆ ದಾಖಲೆಯ ಅರ್ಥವಿವರಣೆಯಲ್ಲಿನ ಬೆಳವಣಿಗೆಗಳು
ವಿಕಸನದ ಅಧ್ಯಯನಕ್ಕೆ ಸುಸಂಬದ್ಧವಾಗಿರುವ ದತ್ತಾಂಶದ ಆರಂಭಿಕ ಮೂಲಗಳ ಪೈಕಿ ಪಳೆಯುಳಿಕೆ ದಾಖಲೆಯು ಒಂದಾಗಿತ್ತು, ಮತ್ತು ಭೂಮಿಯ ಮೇಲಿನ ಜೀವರಾಶಿಯ ಇತಿಹಾಸಕ್ಕೆ ಸುಸಂಬದ್ಧವಾಗಿರುವುದನ್ನು ಅದು ಮುಂದುವರಿಸಿಕೊಂಡುಬಂದಿದೆ. ವಿಕಸನದ ಪ್ರಕ್ರಿಯೆಯನ್ನು ಅರ್ಥಮಾಡಿಕೊಳ್ಳುವ ಸಲುವಾಗಿ ಮತ್ತು ನಿರ್ದಿಷ್ಟ ಜಾತಿಗಳು ವಿಕಸನ ಹೊಂದಲು ಅನುಸರಿಸಿದ ಮಾರ್ಗವನ್ನು ಅರಿಯುವ ಸಲುವಾಗಿ ಪ್ರಾಗ್ಜೀವವಿಜ್ಞಾನಿಗಳು ಪಳೆಯುಳಿಕೆ ದಾಖಲೆಯನ್ನು ಪರೀಕ್ಷಿಸುತ್ತಾರೆ.
ವಿವರಣೆಗಳು
thumb|right|200px|ಪಳೆಯುಳಿಕೆ ಸೀಗಡಿ (ಕ್ರಿಟೇಷಿಯಾ ಅವಧಿ) thumb|right|200px|ಸೈಪ್ರಸ್‌ನ ಪ್ಲಯೋಸಿನ್‌ ಕಾಲಕ್ಕೆ ಸೇರಿದ ಗ್ಯಾಸ್ಟ್ರಾಪಡ ವರ್ಗದ ಒಂದು ಪಳೆಯುಳಿಕೆ ಮೃದ್ವಂಗಿ. ಸೆರ್ಪುಲಿಡ್‌ ಹುಳುವೊಂದನ್ನು ಸೇರಿಸಲಾಗಿದೆ. ಪಳೆಯುಳಿಕೆಗಳು ಎಂದರೇನು ಮತ್ತು ಅವುಗಳು ಎಲ್ಲಿ, ಹೇಗೆ ಕಂಡುಹಿಡಿಯಲ್ಪಟ್ಟು ಬೆಳಕಿಗೆ ಬಂದವು ಎಂಬುದನ್ನು ವಿವರಿಸಲು ಇತಿಹಾಸದ ಉದ್ದಗಲಕ್ಕೂ ಹಲವಾರು ವಿವರಣೆಗಳು ಮಂಡಿಸಲ್ಪಟ್ಟಿವೆ. ಇವುಗಳ ಪೈಕಿಯ ಅನೇಕ ವಿವರಣೆಗಳು, ಜಾನಪದ ಕಥೆಗಳು ಅಥವಾ ಪುರಾಣಗಳನ್ನು ಆಧರಿಸಿದ್ದವು. ಚೀನಾದಲ್ಲಿ, ಹೋಮೋ ಎರೆಕ್ಟಸ್‌‌ ನ್ನು ಒಳಗೊಂಡಂತೆ ಪ್ರಾಚೀನ ಸಸ್ತನಿಗಳ ಪಳೆಯುಳಿಕೆ ಮೂಳೆಗಳನ್ನು “ಡ್ರ್ಯಾಗನ್‌‌ ಮೂಳೆಗಳು” ಎಂಬುದಾಗಿ ಅನೇಕವೇಳೆ ತಪ್ಪಾಗಿ ಗ್ರಹಿಸಲಾಗಿತ್ತು ಮತ್ತು ಅವನ್ನು ಔಷಧಿ ಹಾಗೂ ಕಾಮೋತ್ತೇಜಕಗಳಾಗಿ ಬಳಸಲಾಗಿತ್ತು. ಪಾಶ್ಚಾತ್ಯ ಪ್ರಪಂಚದಲ್ಲಿ, ಪರ್ವತ ಪಾರ್ಶ್ವಗಳ ಮೇಲ್ಭಾಗದಲ್ಲಿ ಕಂಡುಬಂದ ಪಳೆಯುಳಿಕೆಯಾಗಿಸಲ್ಪಟ್ಟ ಸಮುದ್ರ ಜೀವಿಗಳ ಅಸ್ತಿತ್ವವನ್ನು, ಬೈಲಿನಲ್ಲಿರುವ ಜಲಪ್ರಳಯದ ಪುರಾವೆಯೆಂಬಂತೆ ಪರಿಗಣಿಸಲಾಯಿತು.
ಬಂಡೆಗಳಿಂದ ಪಡೆಯಲಾದ ಪಳೆಯುಳಿಕೆ ಕಪ್ಪೆಚಿಪ್ಪುಗಳು ಸಮುದ್ರತೀರದಲ್ಲಿ ಕಂಡುಬಂದ ಕಪ್ಪೆಚಿಪ್ಪುಗಳನ್ನು ಹೋಲುವಂತಿದ್ದವು, ಹಾಗೂ ಸದರಿ ಪಳೆಯುಳಿಕೆಗಳು ಹಿಂದೊಮ್ಮೆ ಜೀವಂತವಾಗಿದ್ದ ಪ್ರಾಣಿಗಳಾಗಿದ್ದುದನ್ನು ಸೂಚಿಸುತ್ತವೆ ಎಂಬುದನ್ನು ಗ್ರೀಕ್‌‌ ವಿದ್ವಾಂಸ ಅರಿಸ್ಟಾಟಲ್‌‌ ಅರಿತುಕೊಂಡ. ಪಳೆಯುಳಿಕೆಗಳು ಪ್ರಾಚೀನ ಜೀವದ ಅವಶೇಷಗಳಾಗಿದ್ದವು ಎಂಬ ಅರಿಸ್ಟಾಟಲ್‌‌ನ ಅಭಿಪ್ರಾಯವನ್ನು ಲಿಯೋನಾರ್ಡೊ ಡಾ ವಿನ್ಸಿ ಅನುಮೋದಿಸಿದ. 1027ರಲ್ಲಿ, ಇಬ್ನ್‌ ಸಿನಾ ಎಂಬ ಹೆಸರಿನ ಪರ್ಷಿಯಾದ ಭೂವಿಜ್ಞಾನಿಯು (ಯುರೋಪ್‌‌ನಲ್ಲಿ ಇವನು ಅವಿಸೆನ್ನಾ ಎಂದು ಚಿರಪರಿಚಿತನಾಗಿದ್ದ), ಪಳೆಯುಳಿಕೆಗಳ ಕಲ್ಲಾಗಿರುವಿಕೆಯು ಹೇಗೆ ಸಂಭವಿಸಿತು ಎಂಬುದನ್ನು ದಿ ಬುಕ್‌ ಆಫ್‌ ಹೀಲಿಂಗ್‌‌  ಎಂಬ ಕೃತಿಯಲ್ಲಿ ವಿವರಿಸಿದ. ಆದಾಗ್ಯೂ, ಪಳೆಯುಳಿಕೆಗಳು ಸಾವಯವ ಅವಶೇಷಗಳಾಗಿವೆ ಎಂಬ ವಿವರಣೆಯನ್ನು ಅವನು ತಿರಸ್ಕರಿಸಿದ. ಅರಿಸ್ಟಾಟಲ್‌‌ ಹಿಂದೆ ಇದನ್ನು ಆವಿಯುಕ್ತ ಬಾಷ್ಪೀಕರಣಗಳ ಪರಿಭಾಷೆಯಲ್ಲಿ ವಿವರಿಸಿದ್ದ; ಇದನ್ನು ಕಲ್ಲಾಗಿಸುವ ದ್ರವಗಳ ಸಿದ್ಧಾಂತವಾಗಿ (ಸ್ಯೂಕಸ್‌ ಲ್ಯಾಪಿಡಿಫಿಕ್ಟಸ್‌‌ ) ಇಬ್ನ್‌ ಸಿನಾ ಮಾರ್ಪಡಿಸಿದ. ಈ ಸಿದ್ಧಾಂತವನ್ನು 14ನೇ ಶತಮಾನದಲ್ಲಿ ಸ್ಯಾಕ್ಸನಿಯ ಆಲ್ಬರ್ಟ್‌ ವಿಸ್ತರಿಸಿದ ಮತ್ತು 16ನೇ ಶತಮಾನದ ವೇಳೆಗೆ ಬಹುಪಾಲು ಪ್ರಕೃತಿ ಶಾಸ್ತ್ರಜ್ಞರು ಒಂದಷ್ಟು ಸ್ವರೂಪದಲ್ಲಿ ಇದನ್ನು ಅಂಗೀಕರಿಸಿದರು. ಸಸ್ಯಗಳು ಮತ್ತು ಪ್ರಾಣಿಗಳ ಕಲ್ಲಾಗುವಿಕೆಯಿಂದ ಪಳೆಯುಳಿಕೆಗಳು ಹುಟ್ಟುವುದಕ್ಕೆ ಸಂಬಂಧಿಸಿದಂತೆ, ಇಬ್ನ್‌ ಸಿನಾ ಈ ಕೆಳಗಿನ ವಿವರಣೆಯನ್ನು ನೀಡಿದ:
"If what is said concerning the petrifaction of animals and plants is true, the cause of this (phenomenon) is a powerful mineralizing and petrifying virtue which arises in certain stony spots, or emanates suddenly from the earth during earthquake and subsidences, and petrifies whatever comes into contact with it. As a matter of fact, the petrifaction of the bodies of plants and animals is not more extraordinary than the transformation of waters."
ನವೋದಯ ಕಾಲದ ಅವಧಿಯಲ್ಲಿ ಪಳೆಯುಳಿಕೆಗಳ ಕುರಿತಾದ ಹೆಚ್ಚು ವೈಜ್ಞಾನಿಕ ದೃಷ್ಟಿಕೋನಗಳು ಹೊರಹೊಮ್ಮಿದವು. ಉದಾಹರಣೆಗೆ, ಪಳೆಯುಳಿಕೆಗಳ ಮೂಲಗಳಿಗೆ ಸಂಬಂಧಿಸಿದಂತೆ ಬೈಬಲಿನ ಪ್ರವಾಹ ನಿರೂಪಣೆಯನ್ನು ಒಂದು ವಿವರಣೆಯಾಗಿ ಬಳಸುವುದರಲ್ಲಿದ್ದ ಅಸಾಂಗತ್ಯಗಳನ್ನು ಲಿಯೋನಾರ್ಡೊ ಡಾ ವಿನ್ಸಿ ಗಮನಿಸಿದ:
""If the Deluge had carried the shells for distances of three and four hundred miles from the sea it would have carried them mixed with various other natural objects all heaped up together; but even at such distances from the sea we see the oysters all together and also the shellfish and the cuttlefish and all the other shells which congregate together, found all together dead; and the solitary shells are found apart from one another as we see them every day on the sea-shores."
"And we find oysters together in very large families, among which some may be seen with their shells still joined together, indicating that they were left there by the sea and that they were still living when the strait of Gibraltar was cut through. In the mountains of Parma and Piacenza multitudes of shells and corals with holes may be seen still sticking to the rocks...""
ಇಂಗ್ಲಿಷ್‌ ಕಾಲುವೆಯ ಓರ್ವ ಎಂಜಿನಿಯರ್‌‌ ಆಗಿದ್ದ ವಿಲಿಯಂ ಸ್ಮಿತ್‌‌ (1769-1839) ಎಂಬಾತ, ವಿಭಿನ್ನ ಕಾಲಾವಧಿಗೆ ಸೇರಿದ ಬಂಡೆಗಳು (ಅಧಿನಿವೇಶನದ ನಿಯಮದ ಆಧಾರದ ಮೇಲೆ) ಪಳೆಯುಳಿಕೆಗಳ ವಿಭಿನ್ನ ಸಂಯೋಜನೆಗಳನ್ನು ಸಂರಕ್ಷಿಸಿರುವುದನ್ನು ವೀಕ್ಷಿಸಿದ; ಅಷ್ಟೇ ಅಲ್ಲ, ಒಂದು ನಿಯತವಾದ ಮತ್ತು ನಿರ್ಣಯಿಸಬಹುದಾದ ಕ್ರಮದಲ್ಲಿ ಈ ಸಂಯೋಜನೆಗಳು ಅನುಸರಿಸಿಕೊಂಡು ಬಂದಿರುವುದನ್ನೂ ಅವನು ಗಮನಿಸಿದ. ಅವನು ಕಂಡುಕೊಂಡ ಪ್ರಕಾರ, ದೂರದ ತಾಣಗಳಿಗೆ ಸೇರಿದ ಬಂಡೆಗಳ ನಡುವೆ, ಅವು ಹೊಂದಿರುವ ಪಳೆಯುಳಿಕೆಗಳನ್ನು ಆಧರಿಸಿ, ಪರಸ್ಪರ ಸಂಬಂಧವನ್ನು ಕಲ್ಪಿಸಲು ಸಾಧ್ಯವಿತ್ತು. ಇದಕ್ಕೆ ಆತ ಪ್ರಾಣಿಕೋಟಿಗೆ ಸಂಬಂಧಿಸಿದ ಅನುಕ್ರಮದ ತತ್ತ್ವ ಎಂಬುದಾಗಿ ಹೆಸರಿಸಿದ.
ಚಾರ್ಲ್ಸ್‌‌ ಡಾರ್ವಿನ್‌‌‌‌ಗೂ ಮೊದಲಿಗನಾಗಿ ಬಂದಿದ್ದ ಸ್ಮಿತ್‌‌ಗೆ ಜೀವಿವಿಜ್ಞಾನದ ವಿಕಸನದ ಅರಿವಿರಲಿಲ್ಲ ಮತ್ತು ಪ್ರಾಣಿಕೋಟಿಗೆ ಸಂಬಂಧಿಸಿದ ಅನುಕ್ರಮವು ಏಕೆ ಸಂಭವಿಸಿತು ಎಂಬುದೂ ಅವನಿಗೆ ಗೊತ್ತಿರಲಿಲ್ಲ. ಪ್ರಾಣಿಕೋಟಿಗೆ ಸಂಬಂಧಿಸಿದ ಅನುಕ್ರಮವು ಏಕೆ ಅಸ್ತಿತ್ವದಲ್ಲಿದೆ ಎಂಬುದನ್ನು ಜೀವಿವಿಜ್ಞಾನದ ವಿಕಸನವು ವಿವರಿಸುತ್ತದೆ: ವಿಭಿನ್ನ ಜೀವಿಗಳು ವಿಕಸನ ಹೊಂದಿ, ಬದಲಾವಣೆ ಹೊಂದಿ, ನಶಿಸಿದಂತೆ, ತಮ್ಮ ಪಳೆಯುಳಿಕೆಗಳನ್ನು ಉಳಿಸಿ ಹೋಗುತ್ತವೆ. ಜೀವಿವಿಜ್ಞಾನದ ವಿಕಸನವು ಸಂಭವಿಸಿತ್ತು ಎಂಬುದಕ್ಕೆ ಸಂಬಂಧಿಸಿದಂತೆ ಡಾರ್ವಿನ್‌ನಿಂದ ಉಲ್ಲೇಖಿಸಲ್ಪಟ್ಟಿದ್ದ ಪುರಾವೆಯ ಪ್ರಧಾನ ತುಣುಕುಗಳ ಪೈಕಿ, ಪ್ರಾಣಿಕೋಟಿಯ ಅನುಕ್ರಮವು ಒಂದಾಗಿತ್ತು.
ಇದೇ ಸಂದರ್ಭದಲ್ಲಿ ಜಾರ್ಜಸ್‌ ಕ್ಯುವಿಯರ್‌‌ ಎಂಬಾತ, ತಾನು ಪರೀಕ್ಷಿಸಿದ ಪ್ರಾಣಿ ಪಳೆಯುಳಿಕೆಗಳ ಪೈಕಿ ಎಲ್ಲವೂ ಅಲ್ಲದಿದ್ದರೂ ಅವುಗಳಲ್ಲಿ ಬಹುಭಾಗವು, ಈಗ ಅಸ್ತಿತ್ವದಲ್ಲಿಲ್ಲದ ಜಾತಿಗಳ ಅವಶೇಷಗಳಾಗಿದ್ದವು ಎಂದು ನಂಬಿದ. ಮಹೋತ್ಪಾತವಾದ ಎಂದು ಕರೆಯಲ್ಪಡುವ ಭೂವೈಜ್ಞಾನಿಕ ಪಂಥದ ಚಿಂತನೆಯ ಓರ್ವ ಸಕ್ರಿಯ ಪ್ರತಿಪಾದಕನಾಗುವಲ್ಲಿ ಇದು ಕ್ಯುವಿಯರ್‌ಗೆ ದಾರಿಮಾಡಿಕೊಟ್ಟಿತು. ಜೀವಂತ ಮತ್ತು ಪಳೆಯುಳಿಕೆ ಆನೆಗಳ ಕುರಿತಾಗಿ 1796ರಲ್ಲಿ ಆತ ಮಂಡಿಸಿದ ಪ್ರೌಢಪ್ರಬಂಧದ ಅಂತ್ಯಭಾಗದಲ್ಲಿ ಆತ ಹೀಗೆ ಬರೆದ:
ಜೀವಿವಿಜ್ಞಾನದ ವಿವರಣೆಗಳು
ಜೀವಂತ ಜಾತಿಗಳ ಹೋಲಿಕೆಗಳು ಮತ್ತು ವ್ಯತ್ಯಾಸಗಳನ್ನು ಆರಂಭಿಕ ಪ್ರಕೃತಿ ಶಾಸ್ತ್ರಜ್ಞರು ಚೆನ್ನಾಗಿ ಅರ್ಥಮಾಡಿಕೊಂಡಿದ್ದರಿಂದಾಗಿ, ಇಂದಿಗೂ ಬಳಕೆಯಲ್ಲಿರುವ ಶ್ರೇಣಿ ವ್ಯವಸ್ಥೆಯ ವರ್ಗೀಕರಣ ಪದ್ಧತಿಯೊಂದನ್ನು ಲಿನ್ನಿಯಸ್‌ ಅಭಿವೃದ್ಧಿಪಡಿಸಲು ಸಾಧ್ಯವಾಯಿತು. ಬದುಕಿರುವ ಜೀವಿಗಳಲ್ಲಿನ ಜೀವನದ ಮಹಾವೃಕ್ಷದ ಶ್ರೇಣಿ-ವ್ಯವಸ್ಥೆಯ ರಚನೆಯನ್ನು, ಅಂದು ಅತ್ಯಂತ ವಿರಳವಾಗಿದ್ದ ಪಳೆಯುಳಿಕೆ ದಾಖಲೆಯೊಂದಿಗೆ ಸಂಬಂಧ ಕಲ್ಪಿಸುವಲ್ಲಿ, ಡಾರ್ವಿನ್‌‌ ಮತ್ತು ಅವನ ಸಮಕಾಲೀನರು ಮೊದಲಿಗರಾಗಿದ್ದರು. ಮಾರ್ಪಡಿಸುವಿಕೆ, ಅಥವಾ ವಿಕಸನದೊಂದಿಗಿನ ಸಂತತಿಯ ಪ್ರಕ್ರಿಯೆಯೊಂದನ್ನು ಡಾರ್ವಿನ್‌‌ ಸ್ಫುಟವಾದ ರೀತಿಯಲ್ಲಿ ವಿವರಿಸಿದ; ಇದರ ಅನುಸಾರ, ಜೀವಿಗಳು ಸ್ವಾಭಾವಿಕವಾದ ಮತ್ತು ಬದಲಾಗುವ ಪರಿಸರೀಯ ಒತ್ತಡಗಳಿಗೆ ಹೊಂದಿಕೊಳ್ಳುತ್ತವೆ, ಅಥವಾ ಅವು ನಾಶವಾಗುತ್ತವೆ.
ಆನ್‌ ದಿ ಆರಿಜನ್‌ ಆಫ್‌ ಸ್ಪೀಷೀಸ್‌ ಬೈ ಮೀನ್ಸ್‌ ಆಫ್‌ ನ್ಯಾಚುರಲ್‌ ಸೆಲೆಕ್ಷನ್‌, ಆರ್‌‌ ದಿ ಪ್ರಿಸರ್ವೇಷನ್‌ ಆಫ್‌ ಫೇವರ್ಡ್‌ ರೇಸಸ್‌ ಇನ್‌ ದಿ ಸ್ಟ್ರಗಲ್‌ ಫಾರ್‌ ಲೈಫ್‌ ಎಂಬ ಸುದೀರ್ಘ ಶೀರ್ಷಿಕೆಯುಳ್ಳ ಕೃತಿಯನ್ನು ಚಾರ್ಲ್ಸ್‌‌ ಡಾರ್ವಿನ್‌ ಬರೆದಾಗ, ಅತ್ಯಂತ ಹಳೆಯ ಪ್ರಾಣಿ ಪಳೆಯುಳಿಕೆಗಳು ಕ್ಯಾಂಬ್ರಿಯನ್‌‌ ಅವಧಿಗೆ ಸೇರಿದವಾಗಿದ್ದವು; ಕ್ಯಾಂಬ್ರಿಯನ್‌‌ ಅವಧಿ ಎಂಬುದು ಸುಮಾರು 540 ದಶಲಕ್ಷ ವರ್ಷಗಳಷ್ಟು ಹಳೆಯ ಕಾಲ ಎಂಬುದು ಈಗ ತಿಳಿದಿರುವ ವಿಷಯವಾಗಿದೆ. ಹಳೆಯದಾದ ಪಳೆಯುಳಿಕೆಗಳ ಗೈರುಹಾಜರಿಯಿಂದಾಗಿ, ತನ್ನ ಸಿದ್ಧಾಂತಗಳ ಸಿಂಧುತ್ವಕ್ಕೆ ಸಂಬಂಧಿಸಿದ ಸೂಚ್ಯಾರ್ಥಗಳ ಕುರಿತು ಡಾರ್ವಿನ್‌‌ ವ್ಯಾಕುಲಗೊಂಡಿದ್ದನಾದರೂ, ಇಂಥ ಪಳೆಯುಳಿಕೆಗಳು ಕಂಡುಬರುತ್ತವೆ ಎಂಬ ಭರವಸೆಯನ್ನು ಅವನು ವ್ಯಕ್ತಪಡಿಸಿದ್ದ: "ಪ್ರಪಂಚದ ಕೇವಲ ಒಂದು ಸಣ್ಣ ಭಾಗವಷ್ಟೇ ನಿಖರತೆಯೊಂದಿಗೆ ಅರಿಯಲ್ಪಟ್ಟಿದೆ" ಎಂದು ಅವನು ಬರೆದಿದ್ದ ಟಿಪ್ಪಣಿಯು ಇದಕ್ಕೆ ಸಾಕ್ಷಿಯಾಗಿತ್ತು. ಅತ್ಯಂತ ಹಳೆಯದೆಂದು ತಿಳಿಯಲ್ಪಟ್ಟಿದ್ದ ಕ್ಯಾಂಬ್ರಿಯನ್‌ ಅವಧಿಯ ಜೀವ್ಯವಶೇಷಗಳುಳ್ಳ ಸ್ತರಶ್ರೇಣಿಗಳಲ್ಲಿ, ಅನೇಕ ಸಮೂಹಗಳ (ಅಂದರೆ ಪ್ರಧಾನ ವಿಭಾಗಗಳ) ಹಠಾತ್‌‌ ಗೋಚರಿಸುವಿಕೆಯ ಕುರಿತೂ ಡಾರ್ವಿನ್‌‌ ಆಲೋಚಿಸಿದ.
ಮುಂದಿನ ಆವಿಷ್ಕಾರಗಳು
ಪಳೆಯುಳಿಕೆಗಳಿಂದ ಪಡೆಯಲಾದ ತುಲನಾತ್ಮಕ ವಯಸ್ಸುಗಳನ್ನು ಪರಿಶೀಲಿಸಲು ಮತ್ತು ಅನೇಕ ಪಳೆಯುಳಿಕೆಗಳಿಗೆ ಸಂಬಂಧಿಸಿದಂತೆ ಪರಿಪೂರ್ಣ ವಯಸ್ಸುಗಳ ಮಾಹಿತಿಯನ್ನು ಒದಗಿಸಲು, ಇಪ್ಪತ್ತನೇ ಶತಮಾನದ ಆರಂಭಿಕ ವರ್ಷಗಳಿಂದೀಚೆಗೆ ರೇಡಿಯೋಮಾಪನದ ಕಾಲನಿರ್ಣಯದಂಥ ಪರಿಪೂರ್ಣ ಕಾಲನಿರ್ಣಯ ವಿಧಾನಗಳನ್ನು ಬಳಸಲಾಗುತ್ತಿದೆ. ರೇಡಿಯೋಮಾಪನದ ಕಾಲನಿರ್ಣಯದಲ್ಲಿ ಪೊಟಾಷಿಯಂ/ಆರ್ಗಾನ್‌‌, ಆರ್ಗಾನ್‌‌/ಆರ್ಗಾನ್‌‌, ಯುರೇನಿಯಂ ಸರಣಿ, ಮತ್ತು, ತೀರಾ ಇತ್ತೀಚಿನ ಪಳೆಯುಳಿಕೆಗಳಿಗೆ ಸಂಬಂಧಿಸಿದಂತೆ ಇಂಗಾಲ-14 ಕಾಲನಿರ್ಣಯ ವಿಧಾನಗಳು ಸೇರಿವೆ. ಅತ್ಯಂತ ಹಿಂದಿನದೆಂದು ತಿಳಿದುಬಂದಿರುವ ಸ್ಟ್ರೊಮ್ಯಾಟೊಲೈಟ್‌‌ಗಳು 3.4 ಶತಕೋಟಿಗೂ ಹೆಚ್ಚಿನ ವರ್ಷಗಳಷ್ಟು ಹಳೆಯವು ಎಂಬುದನ್ನು ರೇಡಿಯೋಮಾಪನದ ಕಾಲನಿರ್ಣಯವು ತೋರಿಸಿಕೊಟ್ಟಿದೆ. ಸ್ಥಳೀಯ ಭೂವಿಜ್ಞಾನ ಮತ್ತು ಸನ್ನಿವೇಶವನ್ನು ಆಧರಿಸಿ, ಹಲವಾರು ಕಾಲನಿರ್ಣಯ ವಿಧಾನಗಳು ಬಳಸಲ್ಪಟ್ಟಿವೆ ಮತ್ತು ಇಂದಿಗೂ ಬಳಸಲ್ಪಡುತ್ತಿವೆ; ಈ ಕಾಲನಿರ್ಣಯ ವಿಧಾನಗಳು ಒದಗಿಸುವ ಫಲಿತಾಂಶಗಳ ಕುರಿತು ಒಂದಷ್ಟು ಅಭಿಪ್ರಾಯ ಭೇದಗಳು ಅಲ್ಲಲ್ಲಿ ಕಂಡುಬರುತ್ತವೆಯಾದರೂ, ಒಂದು ಅತ್ಯಂತ ಹಳೆಯದೆನಿಸಿದ ಭೂಮಿಯ ವಯಸ್ಸು ಸರಿಸುಮಾರಾಗಿ 4.6 ಶತಕೋಟಿ ವರ್ಷಗಳೆಂಬ ಪುರಾವೆಯನ್ನು ಸರಿಸುಮಾರು ಎಲ್ಲ ವಿಧಾನಗಳೂ ಒದಗಿಸುತ್ತವೆ.
ಆಧುನಿಕ ದೃಷ್ಟಿಕೋನ
"ಪಳೆಯುಳಿಕೆ ದಾಖಲೆಯು ಜೀವದ ವಿಕಸನದ ಮಹಾಕಾವ್ಯವಾಗಿದ್ದು, ನಾಲ್ಕು ಶತಕೋಟಿ ವರ್ಷಗಳ ನಂತರ ಅದು ಬಹಿರಂಗಗೊಂಡಿದೆ; ಸ್ವಾಭಾವಿಕ ಆಯ್ಕೆಯ ಅನುಸಾರವಾಗಿ ಪರಿಸರೀಯ ಸ್ಥಿತಿಗತಿಗಳು ಮತ್ತು ಅನುವಂಶಿಕ ಸಾಮರ್ಥ್ಯಗಳು ಪಾರಸ್ಪರಿಕ ಕ್ರಿಯೆಯಲ್ಲಿ ತೊಡಗಿಸಿಕೊಂಡಿದ್ದರಿಂದಾಗಿ ಇದು ಸಾಧ್ಯವಾಗಿದೆ." ಭೂಮಿಯ ಹವಾಮಾನ, ಭೂರಚನಾಧ್ಯಯನ, ವಾತಾವರಣ, ಸಾಗರಗಳು, ಮತ್ತು ಮರುಕಳಿಸುವ ವಿಪತ್ತುಗಳು ಎಲ್ಲಾ ಜೀವಿಗಳ ಮೇಲೆ ಪ್ರಧಾನವಾದ ಆಯ್ದ ಒತ್ತಡಗಳನ್ನು ಆಹ್ವಾನಿಸಿದವು; ಇವಕ್ಕೆ ಈ ಎಲ್ಲಾ ಜೀವಿಗಳು ಹೊಂದಿಕೊಂಡವು, ಇಲ್ಲವೇ ತಮ್ಮ ಸಂತತಿಗಳನ್ನು ಉಳಿಸಿ ಅಥವಾ ಉಳಿಸದೆಯೇ ಅವು ನಾಶವಾದವು. ಜೀವದ ವಂಶವೃಕ್ಷವನ್ನು ಅಥವಾ ಮಹಾವೃಕ್ಷವನ್ನು ಹೊರಗೆಡಹುವುದರ ಅಂತಶ್ಯಾಸ್ತ್ರೀಯ ಹೊಣೆಗಾರಿಕೆಯನ್ನು ಹಂಚಿಕೊಳ್ಳುವ ದೃಷ್ಟಿಯಿಂದ, ಆಧುನಿಕ ಪ್ರಾಗ್ಜೀವಶಾಸ್ತ್ರವು ವಿಕಸನೀಯ ಜೀವಶಾಸ್ತ್ರದೊಂದಿಗೆ ಸೇರಿಕೊಂಡಿದೆ; ಜೀವಕೋಶ ರಚನೆ ಮತ್ತು ಕಾರ್ಯಚಟುವಟಿಕೆಗಳು ವಿಕಸನ ಹೊಂದಿದ ಪೂರ್ವಕ್ಯಾಂಬ್ರಿಯನ್‌ ಕಾಲದ ಅತಿ ಸೂಕ್ಷ್ಮವಾದ ಜೀವನಕ್ಕೆ, ಜೀವದ ಮಹಾವೃಕ್ಷವು ಕಾಲದಲ್ಲಿ ಹಿಂದಕ್ಕೆ ಅನಿವಾರ್ಯವಾಗಿ ಕರೆದುಕೊಂಡು ಹೋಗುತ್ತದೆ. ಜೀವ ಪ್ರಾರಂಭಿಕದಲ್ಲಿ ಆಳವಾಗಿರುವ ಮತ್ತು ಆರ್ಕಿಯನ್‌ ಯುಗದಲ್ಲಿ ಇನ್ನೂ ಆಳವಾಗಿರುವ ಭೂಮಿಯ ಕಾಲವು, "ಅತಿ ಸೂಕ್ಷ್ಮವಾದ ಪಳೆಯುಳಿಕೆಗಳು ಮತ್ತು ಸೂಕ್ಷ್ಮವಾದ ರಾಸಾಯನಿಕ ಸಂಕೇತಗಳಿಂದ ಮಾತ್ರವೇ ಮರುಎಣಿಕೆ ಮಾಡಲ್ಪಡುತ್ತದೆ." ಜೀವಿಗಳ ನಡುವಿನ ಜೀವಿವರ್ಗೀಕರಣ ಶಾಸ್ತ್ರ ಮತ್ತು ವಿಕಸನೀಯ ಅಂತರಗಳನ್ನು ಅಂಕಿ-ಅಂಶದ ಸೀಮಿತ ಭರವಸೆಯೊಂದಿಗೆ ನಿರ್ಣಯಿಸಲು, ಆಣ್ವಿಕ ಜೀವಶಾಸ್ತ್ರಜ್ಞರು ಜಾತಿವಿಕಾಸದದ ಸಿದ್ಧಾಂತಗಳನ್ನು ಬಳಸಿಕೊಂಡು ಪ್ರೋಟೀನು ಅಮೈನೋ ಆಮ್ಲ ಅಥವಾ ನ್ಯೂಕ್ಲಿಯೋಟೈಡ್‌ ಸರಣಿಯ ಸಮಾನರೂಪತೆಯನ್ನು (ಅಂದರೆ ಹೋಲಿಕೆಯನ್ನು) ಹೋಲಿಸಬಲ್ಲರು. ಮತ್ತೊಂದೆಡೆ, ಜೀವದ ಮಹಾವೃಕ್ಷದಲ್ಲಿ ಯಾವಾಗ ಮತ್ತು ಯಾವ ಜೀವಿಯಲ್ಲಿ ಕವಲೊಡೆಯುವಿಕೆಯು ಸಂಭವಿಸಿತು ಎಂಬುದನ್ನು, ಪಳೆಯುಳಿಕೆಗಳ ಅಧ್ಯಯನವು ಹೆಚ್ಚು ನಿರ್ದಿಷ್ಟವಾಗಿ ಬೆರಳುಮಾಡಿ ತೋರಿಸಬಲ್ಲದು. ಭೂಮಿಯ ಮೇಲಿನ ಆಳವಾದ ಕಾಲದ ಅವಧಿಯಲ್ಲಿನ ಜೀವದ ಮತ್ತು ಅದರ ವಿಕಸನದ ಗೋಚರಿಸುವಿಕೆಯ ಕುರಿತು, ವಿಜ್ಞಾನವು ಈಗಲೂ ಹೊಂದಿರುವ ಮಸುಕಾದ ದೃಷ್ಟಿಕೋನದ ಸ್ಪಷ್ಟೀಕರಣದಲ್ಲಿ, ಆಧುನಿಕ ಜಾತಿವಿಕಾಸದ ಅಧ್ಯಯನ ಮತ್ತು ಪ್ರಾಗ್ಜೀವಶಾಸ್ತ್ರ ಇವುಗಳು ಒಟ್ಟಾಗಿ ಕೆಲಸಮಾಡುತ್ತಿವೆ. thumb|250px|ಫ್ಯಾಕೋಪಿಡ್‌ ಟ್ರೈಲೊಬೈಟ್‌ ಎಲ್‌ಡ್ರೆಡ್ಜಿಯೋಪ್ಸ್‌ ರಾನಾ ಕ್ರಾಸಿಟ್ಯುಬರ್‌‌ಕ್ಯುಲೇಟಾ; ಈ ಕುಲಕ್ಕೆ ನೈಲ್ಸ್‌ ಎಲ್‌ಡ್ರೆಡ್ಜ್‌‌ ಹೆಸರನ್ನು ಇಡಲಾಯಿತು. thumb|220px|left|ಅಟಾಹ್‌ನ ಮೌಂಟ್‌ ಕಾರ್ಮೆಲ್‌ ಜಂಕ್ಷನ್‌ನಲ್ಲಿನ, ಮಧ್ಯ ಜುರಾಸಿಕ್‌ ಅವಧಿಯ ಕಾರ್ಮೆಲ್‌ ಸ್ತರದಿಂದ ಪಡೆಯಲಾದ ಕ್ರಿನಾಯ್ಡ್‌ ಕಲಮ್ನಾಲ್ಸ್‌ (ಐಸೋಕ್ರೈನಸ್‌ ನಿಕೊಲೆಟಿ).ಪ್ರಮಾಣ ಮಿ.ಮೀ.ಗಳಲ್ಲಿ.
ಫ್ಯಾಕಾಪ್ಸ್‌ ಟ್ರೈಲೊಬೈಟ್‌ ಕುಲದ ಕುರಿತಾದ ನೈಲ್ಸ್‌ ಎಲ್‌ಡ್ರೆಡ್ಜ್‌‌‌ನ ಅಧ್ಯಯನವು ಊಹಾಸಿದ್ಧಾಂತವೊಂದನ್ನು ಬೆಂಬಲಿಸಿತು; ಟ್ರೈಲೊಬೈಟ್‌ನ ಕಣ್ಣು ಮಸೂರಗಳ ಜೋಡಣೆಗೆ ಆದ ಮಾರ್ಪಡುಗಳು ಡಿವೋನಿಯನ್‌ ಭೂಸ್ತರದ ರಚನೆಯ ಲಕ್ಷಾಂತರ ವರ್ಷಗಳ ಅವಧಿಯಲ್ಲಿ ಬಿಟ್ಟುಬಿಟ್ಟು ಮುಂದುವರಿದವು ಎಂಬುದು ಸದರಿ ಊಹಾಸಿದ್ಧಾಂತವಾಗಿತ್ತು. ಮಸೂರ ಬದಲಾವಣೆಗಳ ಪರಿಣಾಮಗಳು ಪಳೆಯುಳಿಕೆಯಾಗಿಸಲ್ಪಟ್ಟವೇ ಹೊರತು, ಕ್ಷಿಪ್ರವಾಗಿ ಸಂಭವಿಸುವ ವಿಕಸನದ ಪ್ರಕ್ರಿಯೆಯಲ್ಲ ಎಂಬುದು ಫ್ಯಾಕಾಪ್ಸ್‌ ಪಳೆಯುಳಿಕೆ ದಾಖಲೆಯ ಕುರಿತಾದ ಎಲ್‌ಡ್ರೆಡ್ಜ್‌‌ನ ಅರ್ಥವಿವರಣೆಯಾಗಿತ್ತು. ಸ್ಟೀಫನ್‌‌ ಜೇ ಗೌಲ್ಡ್‌ ಮತ್ತು ನೈಲ್ಸ್‌ ಎಲ್‌ಡ್ರೆಡ್ಜ್‌‌ ಎಂಬಿಬ್ಬರು 1971ರಲ್ಲಿ ಪ್ರಾಧಾನ್ಯತೆ ನೀಡಿದ ಸಮತೋಲನದ ಮೇಲೆ ಮೂಲ ಪ್ರಬಂಧವನ್ನು ಪ್ರಕಟಿಸುವಲ್ಲಿ, ಇದು ಮತ್ತು ಇತರ ದತ್ತಾಂಶವು ಕಾರಣವಾದವು.
ಆಧುನಿಕ ಬೆಳವಣಿಗೆಯ ಉದಾಹರಣೆ
ಆರಂಭಿಕ ಕ್ಯಾಂಬ್ರಿಯನ್‌‌ ಅವಧಿಯ, ದ್ವಿಪಾರ್ಶ್ವ ಸಮ್ಮಿತಿಯ ಪ್ರಾಣಿಯ ಭ್ರೂಣಕ್ಕೆ ಸಂಬಂಧಿಸಿದ ಸೂಕ್ಷ್ಮಪಳೆಯುಳಿಕೆಗಳಿಗೆ, ಸಿಂಕ್ರೊಟ್ರೊನ್‌‌ ಕ್ಷ-ಕಿರಣದ ಟೊಮೊಗ್ರಾಫಿಕ್‌‌ ಕೌಶಲಗಳನ್ನು ಅನ್ವಯಿಸಿರುವುದು ಆಧುನಿಕ ಪ್ರಾಗ್ಜೀವ ವೈಜ್ಞಾನಿಕ ಪ್ರಗತಿಯ ಒಂದು ಉದಾಹರಣೆಯಾಗಿದ್ದು, ಅದು ಮೆಟಜೋವಗಳ ಅತ್ಯಂತ ಆರಂಭಿಕ ಹಂತಗಳಲ್ಲಿನ ಅವುಗಳ ವಿಕಸನದ ಕುರಿತು ಹೊಸ ಒಳನೋಟಗಳನ್ನು ಇತ್ತೀಚಿಗೆ ನೀಡಿದೆ. ಹಿಂದೆ ಪಡೆಯಲಾಗದಿದ್ದ ಮೂರು-ಆಯಾಮದ ವಿಶ್ಲೇಷಣೆಯನ್ನು ಪಳೆಯುಳಿಕೆಯಾಗುವಿಕೆಯ ಮಿತಿಗಳಲ್ಲಿ ತಲಲೇಖನ ಕೌಶಲವು ಒದಗಿಸುತ್ತದೆ. ಎರಡು ನಿಗೂಢವಾದ ದ್ವಿಪಾರ್ಶ್ವ ಸಮ್ಮಿತಿಯ ಪ್ರಾಣಿಗಳ ಪಳೆಯುಳಿಕೆಗಳಾದ, ಹುಳುವಿನ-ರೀತಿಯಲ್ಲಿರುವ ಮಾರ್ಕುಯೆಲಿಯಾ ಮತ್ತು ಒಂದು ಆದಿಮ ಪ್ರೋಟೋಸ್ಟೋಮ್‌‌ ಎಂದು ಸಾಮಾನ್ಯವಾಗಿ ಭಾವಿಸಲಾದ ಸ್ಯೂಡೋಆಯ್ಡಸ್‌  ಇವುಗಳು, ಜೀವಾಂಕುರ ಪದರದ ಭ್ರೂಣೀಯ ಅಭಿವೃದ್ಧಿಯ ಕುರಿತು ಒಂದು ಇಣುಕು ನೋಟವನ್ನು ಒದಗಿಸುತ್ತವೆ. ಜೀವ ಪ್ರಾರಂಭಿಕ ಅವಧಿಯ ಅಂತ್ಯದ ವೇಳೆಗೆ ಆಗಿತ್ತೆಂದು ಭಾವಿಸಲಾದುದಕ್ಕಿಂತ ಸಾಕಷ್ಟು ಹಿಂದೆಯೇ ಆದ ಸಂಧಿಪದಿಗಳ ಬೆಳವಣಿಗೆಯ ಕೆಲವೊಂದು ಅಂಶಗಳ ಹೊರಹೊಮ್ಮುವಿಕೆಯನ್ನು, 543-ದಶಲಕ್ಷ-ವರ್ಷಗಳಷ್ಟು-ಹಳೆಯದಾದ ಈ ಭ್ರೂಣಗಳು ಬೆಂಬಲಿಸುತ್ತವೆ. ಚೀನಾ ಮತ್ತು ಸೈಬೀರಿಯಾಗಳಿಗೆ ಸೇರಿದ ಸಂರಕ್ಷಿಸಲ್ಪಟ್ಟ ಭ್ರೂಣಗಳು ಕ್ಷಿಪ್ರ ಮರುಸಂಯೋಜನಾಶೀಲ ಫಾಸ್ಫೇಟೀಕರಣಕ್ಕೆ ಈಡಾಗಿ, ಜೀವಕೋಶ ರಚನೆಗಳನ್ನು ಒಳಗೊಂಡಂತೆ ಗಾಢವಾದ ಸಂರಕ್ಷಣೆಗೆ ಒಳಗಾದವು. ಭೂಮಿಯ ಮೇಲಿನ ಜೀವದ ಹೊರಹೊಮ್ಮುವಿಕೆ ಮತ್ತು ಅಭಿವೃದ್ಧಿಯ ಕುರಿತಾದ, ಅನ್ಯತಾ ಪಡೆಯಲಾಗದಿದ್ದ ಮಾಹಿತಿಯನ್ನು, ಪಳೆಯುಳಿಕೆ ದಾಖಲೆಯಿಂದ ಸಂಕೇತ ಭಾಷೆಯಲ್ಲಿರಿಸಲ್ಪಟ್ಟ ಜ್ಞಾನವು ಹೇಗೆ ನೀಡುತ್ತಾ ಬಂದಿತು ಎಂಬುದಕ್ಕೆ ಈ ಸಂಶೋಧನೆಯು ಒಂದು ಗಮನಾರ್ಹ ಉದಾಹರಣೆಯಾಗಿದೆ. ಉದಾಹರಣೆಗೆ, ಸಂಶೋಧನೆಯು ಸೂಚಿಸುವ ಪ್ರಕಾರ, ಮಾರ್ಕುಯೆಲಿಯಾ ವು ಪ್ರಿಯಾಪುಲಿಡ್‌ ಹುಳುಗಳೆಡೆಗೆ ಅತ್ಯಂತ ನಿಕಟವಾದ ಆಕರ್ಷಣೆಯನ್ನು ಹೊಂದಿದೆ, ಮತ್ತು ಪ್ರಿಯಾಪುಲಿಡಾ, ನೆಮೆಟೊಡಾ ಮತ್ತು ಆರ್ತ್ರೊಪೊಡಾಗಳ ವಿಕಸನದ ಕವಲೊಡೆಯುವಿಕೆಗೆ ಹೊಂದಿಕೊಂಡಂತಿದೆ.
ಪಳೆಯುಳಿಕೆಗಳ ವಿರಳತೆ
thumb|ಮೆಗಲಾಡನ್‌ ಮತ್ತು ಕಾರ್ಕರೋಡಾಂಟೋಸಾರಸ್‌ ಹಲ್ಲುಗಳು. ಎರಡನೆಯದು ಸಹರಾ ಮರುಭೂಮಿಯಲ್ಲಿ ಕಂಡುಬಂದಿತು.
ಪಳೆಯುಳಿಕೆಯಾಗುವಿಕೆ ಎಂಬುದು ಅಸಾಧಾರಣವಾದ ರೀತಿಯಲ್ಲಿ ಅಪರೂಪವಾಗಿರುವ ಒಂದು ಸಂಭವಿಸುವಿಕೆಯಾಗಿದೆ; ಏಕೆಂದರೆ, ಹಿಂದೆ-ಜೀವಿಸುತ್ತಿದ್ದ ಜೀವಿಗಳ ಬಹುಪಾಲು ಅಂಗಭಾಗಗಳು ಸಾವಿನ ನಂತರ ಸಾಕಷ್ಟು ಶೀಘ್ರವಾಗಿ ಕೊಳೆಯುವ ಪ್ರವೃತ್ತಿಯನ್ನು ಹೊಂದಿರುತ್ತವೆ. ಜೀವಿಯೊಂದು ಪಳೆಯುಳಿಕೆಯಾಗಬೇಕೆಂದರೆ, ಅದರ ಅವಶೇಷಗಳು ಎಷ್ಟು ಸಾಧ್ಯವೋ ಅಷ್ಟು ಬೇಗ ಸಂಚಯದಿಂದ ಆವರಿಸಲ್ಪಡಬೇಕಾಗಿರುವುದು ಸಾಮಾನ್ಯವಾಗಿ ಅಗತ್ಯವಾಗಿರುತ್ತದೆ. ಆದಾಗ್ಯೂ ಇದಕ್ಕೆ ಒಂದಷ್ಟು ವಿನಾಯಿತಿಗಳೂ ಇವೆ; ಒಂದು ವೇಳೆ ಜೀವಿಯೊಂದು ಶೀತಾವರಣದಲ್ಲಿ ರಕ್ಷಿಸಲ್ಪಟ್ಟರೆ, ಒಣಗಿಸಲ್ಪಟ್ಟರೆ, ಅಥವಾ ಆಮ್ಲಜನಕದ ಕೊರತೆಯ (ಆಮ್ಲಜನಕ-ಮುಕ್ತ) ಪರಿಸರವೊಂದರಲ್ಲಿ ಅದು ನೆಲೆಗೊಳ್ಳಲು ಅವಕಾಶವಾದರೆ ಅದು ಪಳೆಯುಳಿಕೆಯಾಗಲು ಸಾಧ್ಯವಿದೆ. ಹಲವಾರು ವಿಭಿನ್ನ ಬಗೆಯ ಪಳೆಯುಳಿಕೆಗಳು ಮತ್ತು ಪಳೆಯುಳಿಕೆಯಾಗುವಿಕೆಯ ಪ್ರಕ್ರಿಯೆಗಳು ಅಸ್ತಿತ್ವದಲ್ಲಿವೆ.
ಪಳೆಯುಳಿಕೆಯ ಪ್ರಕ್ರಿಯೆಗಳು ಮತ್ತು ಸರಳ ಲೆಕ್ಕಾಚಾರದ ಅವಕಾಶದ ಸಂಯೋಜಿತ ಪರಿಣಾಮದಿಂದಾಗಿ, ಗಡುಸಾದ ಶರೀರಭಾಗಗಳನ್ನು ಹೊಂದಿರುವ ಜೀವಿಗಳಿಗೆ ಅನುಕೂಲಮಾಡಿಕೊಡುವ ಪ್ರವೃತ್ತಿಯನ್ನು ಪಳೆಯುಳಿಕೆಯಾಗುವಿಕೆಯು ಹೊಂದಿರುತ್ತದೆ; ಇವು ವ್ಯಾಪಕವಾಗಿ ಹಬ್ಬಿಕೊಂಡಿದ್ದ, ಮತ್ತು ನಶಿಸಿಹೋಗುವುದಕ್ಕೆ ಮುಂಚಿತವಾಗಿ ಒಂದು ಸುದೀರ್ಘ ಅವಧಿಯವರೆಗೆ ತಮ್ಮ ಅಸ್ತಿತ್ವವನ್ನು ಕಾಯ್ದುಕೊಂಡಿದ್ದ ಜೀವಿಗಳಾಗಿರುತ್ತವೆ. ಮತ್ತೊಂದೆಡೆ, ಸಣ್ಣದಾಗಿರುವ, ಮೃದು ದೇಹವನ್ನೊಳಗೊಂಡ, ಭೌಗೋಳಿಕವಾಗಿ ನಿರ್ಬಂಧಿಸಲ್ಪಟ್ಟ ಮತ್ತು ಭೂವೈಜ್ಞಾನಿಕವಾಗಿ ಅಲ್ಪಕಾಲಿಕವಾಗಿರುವ ಜೀವಿಗಳ ಪಳೆಯುಳಿಕೆಗಳನ್ನು ಕಂಡುಕೊಳ್ಳುವುದು ಅತ್ಯಂತ ಅಸಾಮಾನ್ಯವಾದ ವಿಷಯವಾಗಿದೆ; ಏಕೆಂದರೆ ಅವು ಬಹಳ ವಿರಳವಾಗಿರುತ್ತವೆ ಮತ್ತು ಅವುಗಳ ಸಂರಕ್ಷಣೆಯ ಸಂಭಾವ್ಯತೆಯು ಕಡಿಮೆ ಮಟ್ಟದ್ದಾಗಿರುತ್ತದೆ.